Суданда ҳарбий тўнтаришга уриниш амалга оширилди – ОАВ\nЖаҳон 20:30 / 12.06.2019 6891\nСуданда собиқ президент Умар ал-Башир ҳокимиятдан ағдарилгандан кейин мамлакатни бошқараётган муваққат ҳарбий кенгашни тўнтаришга уриниш амалга оширилди. Бу ҳақда Al-Arabiya телеканали ўз манбаларига иқтибос келтирган ҳолда хабар берди.\nМаълум қилинишича, амалга ошмай қолган тўнтарувда иштирок этган 68 ҳарбий ҳибсга олинган. Уларга нисбатан тергов олиб борилмоқда. Исёнчи ҳарбийлар орасида собиқ тузумга содиқ ҳарбийлар кўпчиликни ташкил қилади.\n11 апрелда Суданни 30 йил бошқарган Умар ал-Башир ҳарбийлар томонидан ағдарилганди. Ал-Башир дастлаб уй қамоғида сақланган, сўнгра ўта хавфли жиноятчилар сақланадиган турмага жўнатилган. 15 май куни кенгаш вакиллари мухолифат билан 3 йиллик келишувга эришганларини маълум қилишган. Келишувга кўра бу 3 йил давомида ҳокимият тепасида муваққат ҳукумат бўлиши керак эди.\nБироқ кейинроқ ҳарбийлар мухолифат билан келиша олишмагани аниқланган. 3 июнда полиция ва Судан махсус кучлари пойтахт Хартумдаги қуролли кучлар бош қўмондонлиги бош қароргоҳи ёнида норозилик билдираётган одамларни куч билан ҳайдашга тушган. Бунинг оқибатида 60 га яқин одам ҳалок бўлган.\nШундан кейин мухолифат армия билан мулоқотни тўхтатишини ва умумий забастовка бошланишини эълон қилган.


Artel компаниялари гуруҳи Khan Academy Uzbek бепул онлайн платформасига ҳомийлик қилиш тўғрисида меморандум имзолади\n03.02.2021 | 12:00\nHilton меҳмонхонасида 1 феврал куни Artel компаниялари гуруҳи Khan Academy Uzbek бепул онлайн таълим платформаси билан меморандум имзолади. Лойиҳа Халқ таълими вазирлиги томонидан қўллаб-қувватланмоқда.\nУшбу хомийлик доирасида компания платформани ривожлантириш учун 4 миллиард сўмдан ортиқ маблағ ажратади. Таъкидланишича, лойиҳа мамлакатнинг ўрта ва олий ўқув юртлари талабаларининг билим даражасини ошириш учун қўшимча ва ёрдамчи манба бўлиб хизмат қилади.\nБарчаси ўтган йилнинг 26 декабрида Khan Academy Uzbek платформаси асосчиси Ботир Орифжанов ижтимоий тармоқларда иккита лойиҳани амалга оширишга ҳомийлик қилишда ёрдам сўраганидан бошланди. Artel мазкур чақириққа биринчи бўлиб муносабат билдирди ва лойиҳанинг иккинчи босқичини амалга ошириш учун бош ҳомий бўлиш ташаббусини илгари сурди.\nArtel ҳомийлигида қуйидагиларни амалга ошириш режалаштирилган:\nвеб-платформа интерфейси асосий функцияларини яхшилаш;\nмазмунини ўрта ва олий таълимнинг миллий ўқув дастурларига мослаштириш;\nмактаб ўқувчилари ва олий ўқув юртлари талабалари учун ўз-ўзини ўрганиш бўйича методик тавсиялар ва ўқув дастурларини тайёрлаш;\nплатформанинг ўқув ресурсларидан ўрта ва олий таълим ўқитувчилари учун ўзбек тилида қўшимча ва ёрдамчи таълим мазмуни сифатида фойдаланишни рағбатлантириш;\nмиллий университетларга кириш имтиҳонларига тайёргарлик кўриш учун платформанинг ресурсларидан фойдаланиш усулларини яратиш;\nмамлакатимиз ва чет еллардаги хорижий университетларга кириш имтиҳонларига тайёргарлик кўриш учун платформанинг ресурсларидан фойдаланиш усулларини яратиш;\nбошқа таълим мазмунини қидириш ва маҳаллийлаштиришни ташкил етиш.\nКомпанияда бу лойиҳа фақат бошланиши эканлигини таъкидлашди. Келгусида Artel компаниялар гуруҳи Ўзбекистонда таълим даражасини оширишга қаратилган лойиҳаларда янада фаол иштирок этишни режалаштирмоқда.\n*Реклама ҳуқуқи асосида


26 май, 2019, 18:14\nКореялик дзюдочиларга Хитойда тенг келиб бўлмади\nХитойнинг Хух-Хото шаҳрида дзюдо бўйича Гран-при сериясига кирувчи йирик мусобақа ўз якунига етди. Токио Олимпиадаси учун қимматлий рейтинг очколарини тақдим этадиган мазкур турнирда дунёнинг 43 мамлакатидан 300 га яқин спортчи иштирок этди.\nМусобақада спортчилар қатори умумжамоа ҳисобида медаллар жамғир бўйича ҳам қизғин кураш кечди. Унга кўра Жанубий Корея терма жамоаси 4 та олтин ва 2 та бронза медали билан бу борада биринчи ўринни қайд этди. Япония термаси эса 3 та олтин, 2 та кумуш ва 1 та бронза медалини жамғариб иккинчи ўринда қайд этилган бўлса, шимолик кореяликлар 2 та олтин медаль билан кучли учликни якунлаб беришди.\nШунинг билан Халқаро дзюдо федерация тақвимидан ўрин олган беллашувларда қисқа таътил юз бермоқда. ХДФ туридан ўрин олган кейинги турнир 5-7 июль кунлари Канаданинг Монреаль шаҳрида ўтказилади. Яна бир аҳамиятли жиҳати ушбу мусобақадан бошлаб келаси бир йил давомида кечадиган лиценион беллашувлардаги очколар 100 фоиз ҳисобланади. Мисол учун, Гран-при ғолиби аслида 700 очко қўлга киритса, шу пайтгача кечган лицензион турнирларда тенг ярми, 350 очко ёзилган.


Зикр ахлидан суранг китобини укиб\n00:00 / 25.02.2011 | eski savollar | 1888\nАссаломуалайкум Шайх Жаноблари! Узр Сизни кимматли вактингизни олмокдамиз. Саволимиз "Зикр ахлидан суранг" китобида чоп килинган бир мавзу булиб, 102-сонда 1470 саволга берилган жавоб хакидадир.Бу ерда ёзилишича Эркаклик олатининг бош қисми иккинчи тарафнинг олди ёки ОРҚА йулига кирса,бас, хар икковининг хам рўзаси бузилади - дейилган. Саволимиз ислом динида орқа тарафга олатнинг яқинлашиши харом дейилмаганми. Агар имкон булса шу тугрисида озгина маълумот берсангиз.\n- Бу саволни мазҳабнинг имомларига беринг. Мен уларнинг гапини таржима қилганман холос. Бировнинг тушунишига ёки тушунмасига қараб шариатнинг ҳукми ўзгариб қолмайди. Ўша гапни айтган уламолар мазкур ишнинг ҳаромлигини ўз жойида таъкидлаб айтишган. Бутун фиқҳ илми сиз ўқиган нарса билан чекланмаган. Мисол учун, фиқҳ китобларида, зино қилганнинг хотини талоқ бўлмайди, деган гап бор. Бу зино қилса бўлаверади, дегани эмас.\nЖаҳл устида минг талоқ\nЕтим асраб олиш\nАёлига пул жўнатиш\nЖахл устида берилган минг талоқ\nЭри юқолган аёл\nИсм қўйиш ҳақида\nЎгай ока-сингил бир-бирига номаҳрам ҳисобланадими?\nҲомиладор аёлга талоқ ўтмайдими\nШаръий тўй қилиш\nОилавий жанжал вақтида хотинини талоқ қилган\nҚайнона келинни оқ қилса


Жамият 10:16 / 17.07.2016 40995\nАҚШлик марҳум қўшиқчи Майкл Жексон сеҳргар Гарри Поттер ҳақидаги фильмларда Гермиона ролини ижро этган ва ўшанда 11 ёшда бўлган актриса Эмма Уотсонга ишқи тушиб қолиб, агар дўстининг қизи билан бирга бўла олмаса, унга уйланмоқчи бўлган. Бу ҳақда Жексонни даволаган шифокор Конрад Мюррей юлдузли мижозининг ҳаёти ҳақида очиқ-ойдин маълумотлар берилган китобида маълум қилган. Бу ҳақда Mirror нашри хабар бермоқда.\nМюррейнинг айтишича, Жексон ўзининг дўсти Марк Лестернинг 5 ёшли қизини севган. Қиз 12 ёшга тўлганда Майкл унга турмушга чиқишни таклиф қилган, бироқ қизнинг отаси бу Британия ва АҚШ қонунларига зид келишини айтиб, бунга қарши чиққан.\nЎшанда Жексон ўзига бошқа муҳаббат объектини топиб, актриса Эмма Уотсонга эътиборини қаратган. Ўшанда Уотсон 11 ёшда бўлган, бироқ қўшиқчи бунга қарамай унга уйланиш нияти бўлган.\nМаълумки, поп-мусиқа қироли бир неча маротаба ёш болалар номусига тегишда айбланган. 1993 йилда унга қарши 13 ёшли болага тегажоғлик қилиш бўйича иш қўзғатилган. Бироқ иш қўшиқчи ва боланинг оиласи орасидаги келишув билан якунланган. Бола оиласи 20 млн доллардан кўпроқ товон пули олган. 2004 йилда ҳам қўшиқчига қарши шундай айблов қўйилган, бироқ бу сафар у оқланган.\nМюррей қўшиқчининг "Мана ҳаммаси" деб номланган хайрлашув тури шарафига ўз китобини худди шундай номлади. Бестселлер бўлиши ваъда қилинаётган бу мемуарлар 19 июлда чоп этилади.


Римантадин – medu.uz – Дорилар ҳақида маълумотлар ўзбек тилида\nHome Йўриқномалар Римантадин\nПрепаратнинг савдо номи: Римантадин\nфаол модда: римантадин гидрохлориди – 50 мг\nёрдамчи моддалар: лактоза (сут қанди) – 60 мг, картошка крахмали – 37 мг, кальций стеарати – 1,5 мг, тальк – 1,5 мг.\nТаърифи: оқ рангли, яссицилиндрик шаклли таблеткалар.\nАТХ коди: J05AC02.\nРимантадин А вируси гуруҳининг турли штаммларига нисбатан фаол.\nКимёвий жиҳатдан кучсиз асос бўлиб римантадин вакуоллар мембранасига эга бўлган эндосомаларнинг рН ошиши ҳисобига таъсир қилади, улар вирусли заррачаларни улар ҳужайрага кирганларидан кейин ўраб олади. Бу вакуолларда ацидификацияни олдини олиниши, эндосома мембранаси билан вирус қобиғининг қўшилиб кетишини блоклайди, ва шундай қилиб, вирусли генетик материални ҳужайра цитоплазмасига ўтказилишини олдини олади. Римантадин шунингдек вирусли заррачаларнинг ҳужайрадан чиқишини сусайтиради, яъни вирус геномининг транскрипциясини узади.\nИчга қабул қилинганидан кейин римантадин ичакдан деярли тўлиқ сўрилади.\nСекин сўрилади. Плазма оқсиллари билан боғланиши – тахминан 40%. Тақсимланиш ҳажми: катталарда 17-25 л/кг, болаларда – 289 л. Бурун секретидаги концентрацияси плазмадагига қараганда 50% га юқори. Суткада бир марта 100 мг дозада қон плазмасидаги таъсир этувчи модданинг максимал концентрацияси (Сmax) – 181 нг/мл, суткада икки марта 100 мг да – 416 нг/мл. Жигарда метаболизмга учрайди. Ярим чиқарилиш даври – 24-36 соат; қабул қилинган дозанинг 75-85% буйраклар орқали асосан метаболитлари кўринишида, 15% – ўзгармаган ҳолда чиқарилади.\nСурункали буйрак етишмовчилигида ярим чиқарилиш даври 2 марта ошади. Буйрак етишмовчилиги бўлган шахсларда ва кекса ёшдаги шахсларда, агар дозага креатинин клиренсининг (КК) камайишига пропорционал равишда тузатиш киритилмаса токсик концентрацияларда тўпланиши мумкин.\nКатталар ва 7 ёшдан ошган болаларда А гриппини олдини олиш ва даволашда қўлланади.\nИчга, овқатдан кейин сув билан бирга қабул қилинади.\nГриппни даволашни касалликнинг симптомлари пайдо бўлганидан кейин 24-48 соат давомида бошлаш керак.\nКатталарга биринчи куни 100 мг дан кунига 3 марта буюрилади; иккинчи ва учинчи кунлари 100 мг дан кунига 2 марта; тўртинчи ва бешинчи кунлари 100 мг дан кунига бир марта. Касалликнинг биринчи куни препаратни бир марта 300 мг дозада қўллаш мумкин.\n7 ёшдан 10 ёшгача бўлган болаларга 50 мг дан кунига 2 марта буюрилади; 11 ёшдан 14 ёшгача – 50 мг дан кунига 3 марта. 14 ёшдан ошган болаларга– катталар учун дозалар. 5 кун давомида қабул қилинади.\nГриппнинг олдини олиш учун катталарга 50 мг дан кунига бир марта 30 кунгача вақт давомида буюрилади. 7 ёшдан ошган болаларга – 50 мг дан кунига 1 марта 15 кунгача вақт давомида буюрилади.\nЮрак-қон томир тизими томонидан: тахикардия, юрак етишмовчилиги, юрак блокадасим, юрак уришини ҳис қилиш, артериал гипертензия, бош мияда қон айланишини бузилиши.\nНерв тизими томонидан: уйқусизлик, бош айланиши, бош оғриғи, таъсирчанлик, толиқиш, диққатни жамлашни бузилиши, ҳаракат бузилишлари, уйқучанлик, кайфиятни тушиши, эйфория, гиперкинезия, тремор, галлюцинациялар, онгни чалкашиши, тиришишлар.\nСезги аъзолари томонидан: қулоқларда шовқин, ҳид билишни ўзгариши ёки йўқолиши.\nНафас тизими томонидан: ҳансираш, бронхоспазм, йўтал.\nМеъда-ичак йўллари томонидан: кўнгил айниши, қусиш, иштаҳани йўқолиши, оғиз бўшлиғи шиллиқ қаватини қуриши, қоринда оғриқ, диарея, диспепсия.\nТери ва тери ости клечаткаси томонидан: тошма.\n-жигарнинг ўткир касалликлари,\n-буйракнинг ўткир ва сурункали касалликлари,\n-римантадинга юқори сезувчанлик,\n-ҳомиладорлик ва лактация даври,\n-7 ёшгача бўлган болалар,\n-лактаза етишмовчилиги, лактозани ўзлаштираолмаслик, лактоза/изо мальтоза мальабсорбция синдромида қўллаш мумкин эмас (чунки препаратнинг таркибига лактоза киради).\nЭхтиёткорлик билан: артериал гипертензияда, бош мия қон томирларининг атеросклерозида, жигар етишмовчилигида, тутқаноқда, меъда-ичак йўлларининг касалликларида.\nРимантадин тутқаноққа қарши препаратларнинг самарадорлигини пасайтиради.\nПарацетамол ва аскорбин кислотаси римантадиннинг қон плазмасидаги максимал концентрациясини 11% га камайтиради.\nЦиметидин римантадиннинг клиренсини 18% га пасайтиради.\nАдсорбентлар, буриштирувчи ва ўраб олувчи воситалар римантадиннинг сўрилишини камайтирадилар. Сийдикни ишқорийлаштирувчи воситалар (ацетазоламид, натрий гидрокарбонати ва бошқалар), унинг буйраклар орқали чиқарилишини камайтиришлари оқибатида самарадорлигини кучайтирадилар.\nРимантадин қўлланганида сурункали ёндош касалликлар зўрайиши мумкин. Артериал гипертензияси бўлган кекса ёшдаги пациентларда геморрагик инсультни ривожланиш хавфи ошади. Анамнездаги тутқаноққа кўрсатмаларда ва римантадинни қўллаш фонида ўтказилаётган тиришишга қарши даволашда, тутқаноқ хуружининг ривожланиш хавфи ошади. Бундай ҳолларда римантадин суткада 100 мг дозада тутқаноққа қарши даволаш билан бир вақтда қўлланади.\nВ вируси чақирган гриппда, римантадин антитоксик таъсир кўрсатади. Профилактик қабул қилиш касал бўлганлар билан мулоқатда, инфекция чекланган жамоаларда тарқалганида ва гриппнинг эпидемияси вақтида касалликнинг пайдо бўлишини юқори хавфида самарадор.\nПрепаратга резистент вируслар пайдо бўлиши мумкин.\nДаволаниш даврида автотранспортни ҳайдашда ва диққатни юқори жамлашни ва психомотор реакциялар тезлигини талаб қилувчи потенциал хавфли фаолият турлари билан шуғулланишда эҳтиёткорликка риоя қилиш керак.\nСимптомлари: қўзғалиш, галлюцинациялар, аритмия. Айрим ҳолларда тавсия этилган доза ошириб юборилганда қуйидагилар кузатилади: кўз ёшини оқиши ва кўзларда оғриқ, тез-тез сийиш, иситма, қабзият, терлаш, оғиз бўшлиғи шиллиқ қаватини яллиғланиши, терини қуриши.\nДаволаш: меъдани ювиш, симптоматик даволаш: ҳаётий зарур фаолиятларни тутиб туриш учун тадбирлар. Римантадин гемодиализда қисман чиқарилади.\nТаблеткалар 50 мг.\n20 таблеткадан полимер банкада.\n10 таблеткадан 2 контур уяли ўрам ёки 20 таблеткадан 1 контур уяли ўрам, ёки 1 полимер банка қўллаш бўйича йўриқномаси билан бирга картон қутига жойланган.


Самолёт ҳавода қушлар билан тўқнашса нима бўлади? - Yoshlar.com\nТурли соҳаларда турли вазиятлар содир бўлади. Ва, энг қизиғи, соҳадан ташқари инсон учун бу ҳолатлар анчайин қизи туюлади. Масалан, самолёт ҳавода қушлар галаси билан тўнашиб кетса, нима бўлади? Бу саволга жавоб фуқаро аивиацияси учувчиси Патрик Смитнинг “Кема командири гапиради. Саволлар, жавоблар ва моҳир учувчининг кузатишлари” китобида берилган.\n“Қушлар билан тўқнашиш кўп учрайдиган ҳолат. Бу ҳолатдан зарар кўриш эса минимал даражада. Албатта, қушлар учун эмас. Балки, сиз, бундай тўқнашувлар қарши самолёт махсус лойиҳалаштирилган деб ўйларсиз. Интернетдаги роликлар орқали самолётнинг олд ойнасини синовдан ўтказиш мақсадида махсус тўппончалардан отиладиган қушларни кўриш мумкин. менинг тажрибамда ҳам ана шундай ҳолатлар тез-тез учраб турган. Аксари ҳолларда бу ҳолат оқибатида самолётнинг олд қисми ёрилиш ёки пачоқ бўлиш билан якунланган.


Кўзни қисинг: Android-смартфонни энди юз ишораси билан бошқарасиз! - Terabayt.Uz\nGoogle компанияси бу йилги Google I/O конференциясини онлайн тарзда ўтказиб, унда Android 12 операцион тизимининг илк оммавий бета-талқинини намойиш этган. Унинг яқинда чиққан тўртинчи оммавий бета-версиясини “титкилаб” кўрган синовчилар эса янги функцияга дуч келишди.\nЎҚИНГ: Google аллақачон Android 13’нинг «ширин» номини фош этди (+барчасининг рўйхати)\nAndroid 12 сўнгги бета-талқинида Android Accessibility Suite 12.0.0 иловасининг янги синов версияси пайдо бўлган. Унда смартфонни юз ишоралари – мимикалар орқали бошқариш функцияси мавжуд.\nМазкур имкониятни камера созламалари орқали фаоллаштириш мумкин. Айни дамда унда олти хил юз ифодасини смартфонни бошқаришдаги турли буйруқларга белгилаб қўйиш кўзда тутилган. Булар – оғизни очиш, табассум, қошни кериш, чапга қараш, ўнгга қараш, пастга қараш, юқорига қараш. Келажакда эса унга бошқа мимикалар – кўз қисиш ва ҳоказолар қўшилиши кутилмоқда.\nУшбу функция Android 12 учун ишлаб чиқилган бўлса-да, Android 11 бошқаруви остида ишлаётган Google Pixel смартфонларида аллақачон амал қилмоқда. Мазкур қурилмалар эгалари иловани мана бу ҳавола орқали ўрнатиб олиб, фойдаланиб кўришлари мумкин.\nЎҚИНГ: Юзни асранг, энди Facebook’ка айнан у билан кирасиз!\n#Android #Google #Google Pixel #Smartfon #Android смартфон #иловалар #смартфонлар #Android 12


Тошкент. Тонг саҳар. Изғирин... Йўл четида турган болакай ҳайдовчининг эътиборини тортди\n10:03 / 06.02.2017\nFacebook ижтимоий тармоғидаги “Водители Ташкента” гуруҳининг Шерзод Касимов исмли фойдаланувчиси ўз ҳаётида содир бўлган ана шундай ҳолатлардан бирини гуруҳ фойдаланувчилари эътиборига ҳавола этди.\nШерзоднинг айтишича, у куни кеча соат тонгги 7:20да машинасида қаёққадир кетаётган вақтда кўзи йўл четида мунғайиб турган болага тушади. Шерзод унинг ёнида тўхтаб, болани машинага чиқариб олади. Йўлма йўл бола билан суҳбатлашиб кетиш баробарида уни кўздан кечиради. Боланинг музлаган қўллари ва уларда ушлаб олган 500 сўм пул ҳайдовчининг эътиборини ўзига тортади. Шерзоднинг айтишича, бола унга ярим соатдан бери йўл ёқасида тургани, шу вақт оралиғида бирорта ҳам машина тўхтамаганини гапириб беради.\nГуруҳда эълон қилинган ушбу пост, фойдаланувчиларнинг кенг муҳокамасига сабаб бўлди. Кўпчилик бу ишда боланинг ота-онасини бепарволикда айблашган. Саҳармардондан кўчага чиқиб олган, бунинг устига қўлида 500 сўм ушлаб олган боланинг ҳолатига кўпчилик ачинган, ҳайдовчининг мурувватига тан беришган.\nБола нега бу ҳолатда кўчада турган, қаердан чиқиб қаерга кетган Шерзод Касимов бунга ойдинлик киритмаган. Фақатгина воқеага тааллуқли фотосуратларни илова қилган.\n“Ҳурматли ҳайдовчилар, ёш болалар ва ёши катталарга ҳиммат кўрсатайлик, эътиборли бўлайлик. Айниқса, шундай совуқ кунларда...”, деб ёзади у.\nШерзоднинг гапларида жон бор. Инсон ўз номи билан инсон. Унинг қадри барча нарсадан юқори туради. Ушбу вазиятга холис ёндашиладиган бўлса, бола томонидан қандай вазият эканлиги барчага қоронғи, аммо унинг йўл четида, изғирин совуқда ярим соатлаб туриши ва ўша йўлдан ўтаётган машиналарнинг бирортаси тўхтамаслиги ҳолатнинг очиқ кўринишидир. Бирор кишига қилинган ҳар бир яхшилик, албатта, юз бўлиб қайтади. Бу дунёда... Охиратда-ку, бунинг савоби чексиз. Шу сабаб, азизлар, келинг, бир-биримизга суянч, меҳрибон ва мурувватли бўлайлик.


Вазият хушёрликни талаб этмоқда | "Адолат" СДП\nВазият хушёрликни талаб этмоқда\nМана, бир неча ойдирки, бутун дунё бўйлаб коронавирус аталмиш манфур касаллик шарпаси изғиб юрибди. У минглаб одамларни хастага айлантирди. Қурбон бўлганлар сони ҳам ортиб бормоқда. Афсуски, юртимизда ҳам бу юқумли дардга чалинганлар борлиги аниқланди. Ҳозир уларни даволаш давом этмоқда. Эндиги вазифа аҳолининг соғлиғини асраш, одамларнинг мазкур инфекция билан зарарланмаслиги учун таъсирчан чораларини кўришдан иборат.\nАйни пайтда юртимизда ушбу йўналишда қатор муҳим тадбирлар амалга оширилмоқда. Ўзбекистон Ресеубликаси Президентининг шу йил 19 мартдаги “Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида”ги Фармонида ҳам бу борадаги долзарб вазифалар белгиланган.\nВилоятимизда ҳам бу борада кенг миқёсли тадбирлар амалга оширилмоқда. Ҳокимият ҳузурида инқироз ҳолатларининг олдини олиш бўйича республика комиссиясининг ҳудудий штаби ишлаб турибди. Униг аъзолари жойлардаги эпидемиологик вазиятни мунтазам таҳлил қилиб бормоқдалар. Аҳолини озиқ-овқат маҳсулотлари билан таъминлаш масалалари, уларнинг нархи ошиб кетмаслиги устидан ҳам жиддий назорат ўрнатилган.\nВилоятга четдан келаётган ҳар бир фуқаро қатъий назоратга олинган. Чегара ҳудудларида санитария назорати пунктлари ишлаб турибди. Хориждан қайтган фуқароларнинг аксарияти уй карантинига жалб қилинган. Тажрибали тиббиёт ходимлари уларнинг аҳволини мунтазам ўрганяптилар. Эрон, Латвия ва Жанубий Кореядан Наманганга олиб келинган юртдошларимиз Тўрақўрғон, Косонсой, Чортоқ туманларидаги шифохона ва сиҳатгоҳларга жойлаштирилган. Улар 14 кунлик карантинда туришибди.\nВилоят марказида пандемия тарқаб кетмаслигининг олдини олиш билан боғлиқ ишлар амалга оширилмоқда. Ошхона ва чойхоналар, кўнгилочар тадбирлар ўтказиладиган масканлар ёпилди. Дезинфекциялаш ишлари кучайтирилмоқда. Транспорт қатновида чекловлар қўлланиляпти. Одамларга жамоат жойларида ҳимоя воситаси - ниқоб тақиб юриш тартиби ўрнатилди.\nНаманган шаҳридаги бозорлар маъмуриятлари томонидан фуқароларни қўллаб-қувватлаш мақсадида ўз ҳудудида сотилаётган барча турдаги озиқ-овқат ҳамда қишлоқ хўжалиги маҳсулотларини буюртмага асосан уйларига етказиб бериш тизимини йўлга қўйдилар.\nШундай шароитда “Адолат” СДП ташкилотлари ҳам вазиятдан келиб чиқиб, иш услубларини ўзгартирдилар. Вилоят Кенгаши биносида фақат навбатчи иш олиб бормоқда. Бошқа ходимлар масофадан туриб ишлашга ўтдилар. Оммавий тадбирларга чек қўйилди. Туман кенгашлари раислари ҳам онлайн тизимида ишлашга ўтдилар. Аҳоли, депутатлар, фаоллар ва сайловчилар билан телефон ҳамда интернет тармоқлари имкониятларидан фойдаланган ҳолда мулоқот олиб борилмоқда.\nШу ўринда ҳамма ерда хавфли хасталикка қарши курашда тиббиёт ходимлари сабот ва матонат билан иш олиб бораётганликларини таъкидлаш жоиз. Улар орасида кўплаб партиядошларимиз ҳам бор. Биз ҳаммамиз шифокорларга сиҳат-саломатлик ва олижаноб фаолиятларида муваффақиятлар тилаймиз.\nЎзимиз ҳам саросимага тушмай, ваҳимага берилмай, ўз олдимизга қўйилган вазифаларни тўла-тўкис бажаришга ҳаракат қилишимиз керак. Бошқаларни ҳам бу борада бирлашишга даъват этишимиз лозим. Биринчи навбатда турли миш-миш ва уйдирмаларга барҳам бериш даркор. Барча белгиланган тартибларга қатъий амал қилиши зарур ва шарт. Хитой тажрибаси ҳам шундан далолат бермоқда.


Касаллик Туш китобининг талқини - Tushlar-tabiri.uz\nКасаллик Туш китобининг талқини\nТушимда туш кўрдим касал бўлиш учун, туш таъбири\nНима учун ҳар қандай касаллик тушга киради? Туш китобида барча касалликлар ва уларни туш кўрувчининг ҳаётига таъсири таъминланган. Умуман олганда, касаллик ҳақидаги туш, ихтиёрий ёки беихтиёр ташвиш туғдиради, аммо тушда кўрилган ўзига хос касалликка қараб, уни тўлиқ тушунтириш мумкин.\nАгар сиз касалликни кўрган бўлсангиз, дарҳол ўзингизга ғамхўрлик қилишингиз керак. Туш қайси касаллик ҳақида бўлишидан қатъи назар, Миллер қийин суҳбатнинг яқинлашишини ва соғлиғидаги ўзгаришларни башорат қилади.\nҲар қандай касаллик тушида нима дейди? Аввало, гап психологик келишмовчиликда, руҳий беқарорликда. Туш китоби бунга чек қўймайди, уни диққат билан ўқиш керак ва олинган маълумотларга амал қилиб, топилган келишмовчиликни тўғирлашни бошлаш керак.\nНима учун бирор нарса юқтиришдан қўрқишни туш кўрдингиз? Сиз ҳақиқий касаллик хавфи остидасиз, эҳтимол сиз аллақачон касал бўлиб қолдингиз, аммо бу ҳақда билмаяпсиз. Шунингдек, у ҳаётдаги ўзгаришларни олдиндан айтиб бериши мумкин. Ўзингизни ўзгартиришни бошланг, акс ҳолда муаммолар ғалаба қозонади.\nНима учун жиддий касалликни тушингизда кўрасиз? Тушлар китобига кўра, бу сизни уялтирадиган ёмон ишнинг ишораси.\nТушингизда кам учрайдиган касалликка дуч келдингизми? Бу шуни англатадики, сиз тез орада тушунарсиз ва сирли ҳодисалар билан учрашасиз.\nКасаллик – даҳшатли қўрқувнинг рамзи. Аниқроғи, тушлар китоби сизга туш кўрган касалликни ҳисобга олган ҳолда айтиб беради.\nТери касаллиги нимага боғлиқлигига ишонмайсиз! Тушларнинг таржимони: пулга, тўсатдан омадга, соғлиққа даъво қилмоқда. Эркаклар терисидаги тошмалар ғалати сабабларга кўра фойдалидир, аёлларда эса бой ошиқ. Агар сиз псориаз касаллиги ёки терининг экземаси билан оғриган бўлсангиз, бу ҳаддан ташқари амбиция ва эгоизмнинг белгисидир.\nТери касалликлари, шунингдек, кераксиз ўзгаришларни, турли хил қийинчиликларни, норозиликни англатади. Терингиз муаммолари каттами? Туш китоби ҳамдардлик билдиради: сизнинг олдингизда нотаниш бизнесингиз бор ва бу сизни тушунмаслигингиз билан қўрқитади.\nҚисқа номли– онкология билан барчани қўрқитадиган энг ёмон касаллик ҳақида туш кўрганмисиз? Бу куёв билан жанжал, тинчлик ва ҳатто сизнинг орангиздаги муносабатлар билан якунланади. Тушингизда саратон касаллигини кўрганмисиз? Туш таъбирини шарҳлайди: бу узоқ умидсизлик, ёмон кайфият ва кўплаб тўсиқларни.\nОнкология одатда оддий фикрларни бошқаларга ўзгартиришдан олдин тушига киради, баъзи жиҳатлари билан янги. Саратон касаллигидан қутулишни тушида кўриш мақсадга мувофиқдир, шунда омад ва бойлик ҳаётга киради.\nҚўрқув нимадан иборат?\nҲаётда сиз ижтимоий меъёрларнинг бузилиши сабабли беихтиёр таносил касаллигидан ва жамиятдаги шармандаликдан қўрқасизми – мана нимага тушда венерия касаллигини кўршингиз мумкин.\nТушингизда шунга ўхшаш нохуш касалликка дуч келдингизми? Туш китоби ҳақ: оғир фикрлар туфайли самимий масалалар сиз учун ахлоқий жиҳатдан қийин.\nУшбу йўналишда касалликни аниқлаш ҳақида туш кўрдингизми? Нохуш кутилмаган ҳодисалар ва ҳатто жирканч миш-мишларнинг тарқалишини кутинг.\nТуш китобидан бизга энг кўп учрайдиган касалликларни нимани англатишини билиб оламиз:\nБронхит – бу кичик омадсизлик;\nОёқ-қўлларинг гангренаси – руҳий жароҳат, шубҳали вазият;\nГеморрой – зерикарли ҳолатлар;\nДизентерия – салбий, танадаги кераксиз юкдан халос бўлиш;\nСил касаллиги – куч ва қувватни сақлаб қолиш билан узоқ умр;\nЭпилепсия – катта фойда, пул ютуғи.\nТушингизда нима касал бўлганингизни тушунмадингизми? Хавотир ва кераксиз, фойдасиз ҳаракатлар вақти келади. Сиз тушингизда даҳшатли вирусли инфекцияни юқтирдингизми? Хурсанд бўлинг, касаллик ҳар қандай ишда тўлиқ омад ва ажойиб иш олиб келади.


Нега Ўзбекистон сўмининг қадри йўқ ёҳуд ғойиб бўлган пуллар изидан « Ўзбекистон Халқ Ҳаракати\nНега Ўзбекистон сўмининг қадри йўқ ёҳуд ғойиб бўлган пуллар изидан\n19 April 2012 - 13:00\nСтатистикага кўра, Ўзбекистон мустақилликка эришганидан сўнг, иқтисодий салоҳиятига нисбатан олиб қаралганда, 20 йил давомида бир неча триллион доллар миқдорида бюджети бошиши лозим эди.\nБироқ бу кўрсатгичлар на олтин заҳираларида, на Ўзбекистоннинг Жаҳон банкларидаги ҳисоб рақамларида акс этади. Устига-устак миллий валюта бўлмиш Сўмнинг ҳам кун сайин гиперинфляция даражаси ошиб бормоқда. Жаҳон инқирози даврида ҳам ўз иқтисодий мавқеини сақлаган, барча давлатлар иқтисодий бўҳронга учраган яқин йилларда, Ўзбекистон 7-8 фоизга иқтисодиёти ўсган бўлса, нега аҳолининг турмуш тарзи оғирлашиб, миллий пул бирлигининг қадри тушиб, мамлакатдаги зиддиятлар таназзулга учрамоқда?! Бунинг бир нечта сабабларини ўрганиб чиқамиз.\nДалилларга суянадиган бўлсак, бугунги кунда иқтисодий вазиятни барқарорлаштиришда катта ҳисса тадбиркорлар, корхоналарнинг зиммасига бўлаётган экан. Яъни улардан фаолиятларидан олинадиган солиқлар бюджетга бориб тушади. Бу маблағларнинг сарфланиш манбаалари қуйидагича:\nМамлакатдаги ижтимоий тўловларга эхтиёжманд қатламлар – қария, ногирон, меҳнат ҳамда кўп оилалик болаларга ёрдам нафақалари мавжуд. Уларга нафақалар бюджетдан тўланади. Давлат хизматида ишлайдиган ходимларга ҳам бюджетдан тўланади. Шу билан бирга давлатга тегишли ва булар аҳолига фойдали бўлган боқиманда ташкилотлар ҳам бюджет суяб туради. Ўқув юртлар ҳам буни ўз ичига олади.\nШунча тўлов ва харажатларни зиммасига олиб турган бу бюджетнинг тушуми – бир ойлик аскарлик, ахолининг жарима тўловлари, маъмурий тўловлар, божхона тўловлари, шу каби аҳолидан турли йўллар билан ундирилган пул маблағлари бўлиб бюджетнинг асосий манбааси – бу тадбиркорлардан олинадиган солиқлардир. Ҳозирда ёшларнинг таянчи ва суянчи бўлган Камолот ЁИХ ҳам жами харажат ва тушумлари тўғридан-тўғри тадбиркорларнинг солиқларидан олинади.\nАна шунда Ўзбекистон бюджетининг тушум чиқим механизмига қараладиган бўлса, тушумлар ҳам чиқимларни ҳам юқорида келтирдик, агарда тушум бўлган маблағлар чиқим бўладиган йўналишларни бутунлай қоплай олмагач, давлат махфий тарзда қўшимча пуллар ишлаб чиқаришни – эмиссияни жорий қилади. Бу ўз-ўзидан инфляцияни келтириб чиқаради. Сабаби пулни муомалага чиқаришни, яъни эмиссияни шарти бу ишлаб чиқарган товар қийматида пул чиқариш. Содда қилиб айтадиган бўлсак, агар давлат бир нон ишлаб чиқарса, шу нон қийматида 500 пул эмиссия қилиши даркор. Агарда юқоридаги маълум сабаблар билан 1500 муомалага чиқарса, унда иқтисодий механизм бузилади ва инфляцияга олиб келади.\nБуни яққол исботи – мустақилликнинг илк давридаги нон нархи билан бугунги кундаги нон нархининг ўртасидаги тафовут жуда катта.\nМана миллий валютамиз бўлган сўмнинг нега бу қадар кундан-кунга қадрсизлашишининг сабабини кўриб чиқдик. Аммо бунинг оқибатида хақли савол туғилади, бюджетимизга тушаётган маблағларни билдик, харажатларини ҳам кўрдик, аммо танганинг бошқа томонига эътибор берсак давлат миқёсида бўладиган пахта-ғалла экспорти, олтинлар экспорти, нефт, кўмир каби қазилма бойликлар экспорти, автомобил саноати, ижарага берилган ҳарбий базалар тушуми, Халқаро банкларнинг кредити ва шу каби кўплаб ташқи томондан келиши лозим бўлган маблағлар бюджетга келиб тўкилмасдан қандайдир комбинациялар орқали изи йўқолишига нега мутасадди кишилар кўз юмишар экан?\nБу бир неча триллион доллар давлат бюджетига келиб тушганида, халқ қанчалик юқори савияда турмуш кечиришини таърифлаш қийин. Оддий бир мисол қилсак – ҳамма хавас қиладиган Американинг ташқи қарзларини тўлаб, уни ўзбекистонга қарам қилиш ҳам мумкин эди, бу муболаға эмас.\nПрезидент И.Каримов бу қадар катта суммани ўзлаштирса, шунча йилдан бери амалини ғўрга етаклайдиган даражада курашмас эди. Фарзандлари ҳам ими-жимида сунъий монополия юзага келтириб, ички қонунбузарлик орқали асосий даромад кўрмоқда. Президент атрофидаги амалдорлар ҳам ички қонунларни бузиш, ёки баъзи кишиларга бузилишга имкон яратган ҳолда ўз хизмат ҳақини олиб кун кечирмоқда. Бошқа кўплаб жабҳалар ҳам коррупцияга суяниб кун кўрмоқда.\nАммо қизиғи, юқорида айтилган экспорт маблағлар, қазилма бойликлар каби йирик суммалар уларнинг ҳам чўнтагида эмас. Аммо қаерда?\nНахотки Ўзбекстонимизни ҳам кўринмас қўллар бошқариб, президент бошчилигидаги амалдорларни ўз тизимига, измига тушириб, эвазига эса халқнинг пули бўлган триллионлаб доллар маблағларни ҳадялик сифатида, турли комбинация орқали ўзлаштиришаётган бўлса…


Маймун чечаги БААгача етиб келди\nМаймун чечаги илк бор 1970 йилда Конгода аниқланган. Шундан бери Ғарбий Африка давлатларида касалликка чалинганлар мунтазам учраб туради. Маймун чечагининг одатдий симптомлари: иситма, тошма\nТОШКЕНТ, 25 май — Sputnik. Кеча, 24 май куни Бирлашган Араб Амирликларида маймун чечаги билан касалланган биринчи бемор аниқланди. Бу ҳақда мамлакат Соғлиқни сақлаш вазирлиги матбуот хизмати хабар берди.Вазирлик соғлиқни сақлашга масъул ташкилотлар билан ҳамкорликда аҳолини юқумли касалликлардан ҳимоя қилиш, тезкорлик билан ҳолатларни аниқлаш ва барча касалликларнинг маҳаллий тарқалишини чеклаш бўйича иш олиб бориш учун энг юқори халқаро амалиётга мувофиқ эпидемиологик назорат механизмига амал қилишини айтди.Маймун чечаги ўзи қандай касалликМаймун чечаги илк бор 1970 йилда Конгода аниқланган. Шундан бери Ғарбий Африка давлатларида касалликка чалинганлар мунтазам учраб туради. Бироқ 2022 йилда Европада маймун чечаги қайд этилгани ва бошқа давлатларда ҳам учрай бошлагани кутилмаган ҳол бўлди. БААда касаллик тарқалишининг олдини олиш бўйича чоралар кўриш бошланган. Бошқа давлатлар ҳам эҳтимолий тарқалиш олдини олишга киришган. Бельгия касалликка чалинганларни 21 кунлик карантинга олишини эълон қилди. АҚШда ҳам маймун чечаги билан касалланиш ҳолатлари аниқланган. Шу муносабат билан Ҳукумат чечакка қарши 13 миллион вакцина сотиб олишга буйруқ берган. Россияда бундай ҳолат аниқланмаган.Касаллик белгилариМаймун чечаги кам учрайдиган вирусли касаллик бўлиб, асосан ёввойи ҳайвонлардан (кемирувчилар, приматлар) одамларга юқади. Касалликнинг белгилари иситма, бош оғриғи, мушак ва бел оғриғи, шишган лимфа тугунлари, титроқ ва чарчоқни ўз ичига олади. Тери тошмаси юз ва тананинг бошқа қисмларида ҳам пайдо бўлиши мумкин. Маймун чечаги эпидемияси бўйича ўлим даражаси 1% дан 10% гача.Жаҳон соғлиқни сақлаш ташкилоти (ЖССТ) маълумотларига кўра, 7 майдан буён дунёнинг 19 та давлатида, асосан Европа, АҚШ, Канада, Австралия ва Исроилдаги одамларда маймун чечаги инфекциясининг 131 та тасдиқланган ҳолати ва 106 та инфекциянинг шубҳали ҳолати қайд этилган. Вирус Африканинг бир нечта минтақаларида эндемик, яъни маълум бир географик ҳудудга хосдир. Ташкилот касалликка қарши вакциналар ва вирусга қарши препаратлар етказиб бериш чекланганини маълум қилди.Айни пайтда маймун чечагининг икки асосий штамми аниқланган – Марказий Африка ва Ғарбий Африка штаммлари.Янги касаллик қанчалик хавфли?Касаллик одатда икки ҳафтадан тўрт ҳафтагача давом этади. Оғир ҳолатлар иммунитет танқислиги бўлган одамларда ва ёш болаларда кўпроқ учрайди. 1970-1990 йилларда 47 та ўлим қайд этилган, уларнинг барчаси ўн ёшгача бўлган болалар орасида кузатилган. Сўнгги йилларда ҳар юз беморга ўртача 3-6 ўлим тўғри келади. Ҳозирча жорий эпидемия вақтида ўлим ҳолатлари қайд этилмаган.Маймун чечагининг одатдий симптомлари:Маймун чечагининг асоратлари иккиламчи инфекциялар, бронхопневмония, сепсис, энцефалит ва шох парда инфекциясини (кўпинча кўришни йўқотиш билан) ўз ичига олиши мумкин.ЎзбекистондаСоғлиқни сақлаш вазирлиги хабарига кўра, бугунга қадар Ўзбекистонда маймун чечаги касаллиги қайд этилмаган. Айни пайтда ЖССТ тавсияларидан келиб чиқиб бу инфекциянинг мамлакатга кириб келмаслиги учун зарур чоралар кўрилмоқда.\nмаймун чечаги, европа, канада, австралия, баа\n12:37 25.05.2022 (янгиланди: 12:59 25.05.2022)\nДастлаб Европада аниқланган маймун чечаги, кейнчалик Канада ва Австралияда ҳам аниқланди. Бельгияда аллақачон ушбу касаллик туфайли карантин эълон қилди. Сўнгги кунларда эса маймун чечаги БААда аниқланди.\nТОШКЕНТ, 25 май — Sputnik. Кеча, 24 май куни Бирлашган Араб Амирликларида маймун чечаги билан касалланган биринчи бемор аниқланди. Бу ҳақда мамлакат Соғлиқни сақлаш вазирлиги матбуот хизмати хабар берди.\nҚайд этилишича, касаллик БААга Ғарбий Африкадан келган 29 ёшли аёлда аниқланган. “Аёл шифокорлар назоратида. Унга мамлакатда зарур тиббий ёрдам кўрсатилмоқда”, дейилади хабарда.\nВазирлик соғлиқни сақлашга масъул ташкилотлар билан ҳамкорликда аҳолини юқумли касалликлардан ҳимоя қилиш, тезкорлик билан ҳолатларни аниқлаш ва барча касалликларнинг маҳаллий тарқалишини чеклаш бўйича иш олиб бориш учун энг юқори халқаро амалиётга мувофиқ эпидемиологик назорат механизмига амал қилишини айтди.\nМаймун чечаги ўзи қандай касаллик\nМаймун чечаги илк бор 1970 йилда Конгода аниқланган. Шундан бери Ғарбий Африка давлатларида касалликка чалинганлар мунтазам учраб туради. Бироқ 2022 йилда Европада маймун чечаги қайд этилгани ва бошқа давлатларда ҳам учрай бошлагани кутилмаган ҳол бўлди. БААда касаллик тарқалишининг олдини олиш бўйича чоралар кўриш бошланган. Бошқа давлатлар ҳам эҳтимолий тарқалиш олдини олишга киришган.\nБельгия касалликка чалинганларни 21 кунлик карантинга олишини эълон қилди. АҚШда ҳам маймун чечаги билан касалланиш ҳолатлари аниқланган. Шу муносабат билан Ҳукумат чечакка қарши 13 миллион вакцина сотиб олишга буйруқ берган. Россияда бундай ҳолат аниқланмаган.\nМаймун чечаги кам учрайдиган вирусли касаллик бўлиб, асосан ёввойи ҳайвонлардан (кемирувчилар, приматлар) одамларга юқади. Касалликнинг белгилари иситма, бош оғриғи, мушак ва бел оғриғи, шишган лимфа тугунлари, титроқ ва чарчоқни ўз ичига олади. Тери тошмаси юз ва тананинг бошқа қисмларида ҳам пайдо бўлиши мумкин. Маймун чечаги эпидемияси бўйича ўлим даражаси 1% дан 10% гача.\nЖаҳон соғлиқни сақлаш ташкилоти (ЖССТ) маълумотларига кўра, 7 майдан буён дунёнинг 19 та давлатида, асосан Европа, АҚШ, Канада, Австралия ва Исроилдаги одамларда маймун чечаги инфекциясининг 131 та тасдиқланган ҳолати ва 106 та инфекциянинг шубҳали ҳолати қайд этилган. Вирус Африканинг бир нечта минтақаларида эндемик, яъни маълум бир географик ҳудудга хосдир. Ташкилот касалликка қарши вакциналар ва вирусга қарши препаратлар етказиб бериш чекланганини маълум қилди.\n“Маймун чечаги ва коронавирус ўхшаш касалликлар эмас. Чунки чечак фақат яқин жисмоний алоқа орқали тарқалиши мумкин бўлган патогенга эга. Касаллик яқин алоқадаги оилаларда ёки ижтимоий гуруҳларда содир бўлади”, дейилади ЖССТ хабарида.\nАйни пайтда маймун чечагининг икки асосий штамми аниқланган – Марказий Африка ва Ғарбий Африка штаммлари.\nЯнги касаллик қанчалик хавфли?\nКасаллик одатда икки ҳафтадан тўрт ҳафтагача давом этади. Оғир ҳолатлар иммунитет танқислиги бўлган одамларда ва ёш болаларда кўпроқ учрайди. 1970-1990 йилларда 47 та ўлим қайд этилган, уларнинг барчаси ўн ёшгача бўлган болалар орасида кузатилган. Сўнгги йилларда ҳар юз беморга ўртача 3-6 ўлим тўғри келади. Ҳозирча жорий эпидемия вақтида ўлим ҳолатлари қайд этилмаган.\nМаймун чечагининг одатдий симптомлари:\n0-5 кун - иситма, кучли бош оғриғи, шишган лимфа тугунлари. Орқа ва мушак оғриғи, кучли чарчоқ ҳам тез-тез учрайди.\n1-3 кун - тошма пайдо бўла бошлайди (одатда юз, қўл ва оёқларда). Бундан ташқари, шиллиқ қаватларда яралар мавжуд. Тошмаларнинг сони бир неча мингдан миллионгача.\n1-2 ҳафта - тошмалар қурийди, қобиқ пайдо бўлади, кейин эса тушади. Улардан, чечакда бўлгани каби, чандиқлар қолиши мумкин.\nМаймун чечагининг асоратлари иккиламчи инфекциялар, бронхопневмония, сепсис, энцефалит ва шох парда инфекциясини (кўпинча кўришни йўқотиш билан) ўз ичига олиши мумкин.\nСоғлиқни сақлаш вазирлиги хабарига кўра, бугунга қадар Ўзбекистонда маймун чечаги касаллиги қайд этилмаган. Айни пайтда ЖССТ тавсияларидан келиб чиқиб бу инфекциянинг мамлакатга кириб келмаслиги учун зарур чоралар кўрилмоқда.


AMBiTга хуш келибсиз! | AMBiTДА ХИТОЙ ДЕЛЕГАЦИЯСИ БИЛАН УЧРАШУВ\nAMBiTга хуш келибсиз! AMBiTДА ХИТОЙ ДЕЛЕГАЦИЯСИ БИЛАН УЧРАШУВ\nAMBiTДА ХИТОЙ ДЕЛЕГАЦИЯСИ БИЛАН УЧРАШУВ\nЎзбекистон иқтисодиётининг ислоҳ қилиниши доирасида ҳукумат Ўзбекистон иқтисодиётига хорижий инвесторларни жалб қилиш учун таъсирчан чора-тадбирларни қабул қилмоқда. Шу муносабат билан, AMBiT хорижий ҳамкорлар билан ушбу соҳада ишлашни сезиларли даражада фаоллаштириди.\nШундай қилиб, 30 август куни «ТехноПлаза» саноат бизнес марказида Хитой Халқ Республикасининг Чунцин шаҳри халқаро савдони ривожлантириш бўйича Қўмитаси делегацияси билан b2b учрашув бўлиб ўтди. Қўмита раиси ўринбосари Ченг Яо хоним бошчилигидаги делегация 40 миллион аҳолига эга, Хитойда йирик ва тез ўсувчи мегаполис ҳисобланган Чунцин шаҳрининг савдо-иқтисодий имкониятлари билан иштирок этган тадбиркорларни таништирди.\n2016 йилда шаҳар ЯИМ 289 млрд. долларни, яъни Ўзбекистон ЯИМдан бир неча баробар кўпни ташкил этган. Шаҳар кўпгина кўрсаткичлари бўйича Хитойда етакчилик қилади, масалан: иқтисодий ўсиш 15 фоизда барқарор туради, ҳар йили 58 миллион дона компьютер, ҳар йили мошина саноатининг 3 миллион буюмлари ва бошқа шу кабилар ишлаб чиқарилади.\nЧунцин шаҳри халқаро савдони ривожлантиришга кўмаклашиш Қўмитаси амалда савдо-саноат палатаси вазифасини бажариб, минтақавий, миллий ва халқаро даражаларда савдо-иқтисодий алоқаларни ривожлантиришга кўмаклашади. Шунингдек, хорижий кўргазма ва ярмаркаларда иштирок этади, тадбиркорлар учрашувлари, семинар ва конференцияларни ташкил этади, инвестицияларни жалб этади, экспорт-импортга кўмаклашади. Шуниси қизиқки, Қўмита товар, савдо белгиси ва патентлар сертификатларини рўйхатга олиш учун жавоб беради.\nУчрашув давомида «ChongQingEnergyInvestGroup» (http://www.ccpitcq.org) давлат корпорацияси раиси Ли Кин корпорация фаолияти тўғрисида гапириб берди: “ақлли энергия”ли шаҳарлар дизайни, ҳудудий электростанциялар қурилиши ва менежменти, энергияни сақлаш ускуналари тизимининг барча қисмларини ишлаб чиқариш. Дунёнинг энг йирик корпорациялари 500 талигига киради ва 2011 йилда “Юқори технологиялар соҳасида Хитойнинг энг яхши компанияси”, деб тан олинган. «ChongQingSino-FreтсрEnergyServicesCompany» (http://www.jontia.com) – энергияни тежаш, газни тежамкор етказиш, газ қувурларини қуриш ва таъмирлаш бўйича технологияларга ихтисослашган Хитой-Франция қўшма корхонаси.\n«СhongQingGasGroupCorporatio» (http://www.cqgas.cn) – давлатга тегишли қўшма венчур компания. Табиий газ, ҳудудий иситиш ва совутишдан фойдаланиш ва тақсимлаш бўйича ўрнатиш, қўллаб-қувватлаш, сотиш, менежмент, ко-генерация етказиб бериш, газ саноатида Hi-Techни ривожлантириш соҳасида фаолият юритади.\nШаҳар қурилиши, энергияни тежаш, муқобил энергия соҳасидаги хусусий тадбиркорлардан ташқари b2b учрашувда Тошкент шаҳар ҳокимлигининг инвестициялар бўйича бўлими вакиллари ҳам иштирок этишди.\nУчрашув якунида Чунцин шаҳри халқаро савдони ривожлантириш Қўмитаси таклифига кўра жорий йил охирига қадар AMBiT делегациясининг Чунцин шаҳрига саёҳати юзасидан дастлабки келишувга эришилди. Хитой томони ҳамкорлик тўғрисида AMBiT билан меморандум имзолашга, шунингдек, 2018 йилнинг май ойида Чунцин шаҳрида бўлиб ўтадиган Хитойдаги йирик инвестиция конференциясига Ўзбекистондан тадбиркорлар ва давлат компанияларни таклиф қилишга тайёр эканлигини билдирди.


Ёрдамингизга муҳтожман - Динда саволим бор\nХозирги вақтда: 20 окт 2019, 00:43\nПост Савол » 07 март 2017, 06:57\nАссалому алайкум, Одинахон опа! Биз оилада уч фарзандмиз: акам, укам ва мен. Аслида бошқа вилоятда яшаймиз, лекин ҳозир ўқишимиз туфайли акам билан Тошкентдамиз. Онам эса асли тошкентлик. Таътил бошланганидан кейин укам билан онам бизни кўргани келишди. Аксига олиб, бувим йиқилиб тушдилар ва ётоққа михланиб қолдилар. Уларни бу ҳолатда ташлаб кетишга онамнинг кўнгли бўлмаяпти. Бувим ҳам кетишларини хоҳламаяптилар. Лекин бувимнинг онамдан ташқари яна учта қизлари бор. Дадам эса уйда ёлғиз қолганлар. У киши ҳам онамнинг тезроқ қайтишларини истаяптилар. Агар тез уйга келмасалар, рози эмасликларини бирдирдилар. Мен ҳам онамга: «Эрнинг розилиги биринчи навбатда туради», деяпман, лекин улар бувимни ташлаб кетмасликларини айтяптилар. Онамнинг бу иши тўғрими? Оиламизда қийин вазият юзага келган. Ўзи олдиндан ҳамма бир-бири билан иноқ эмас, барча асабий. Ота-онам ибодатда эмас, лекин биз, фарзандлар фарз амалларни бажаришга ҳаракат қиламиз. Ота-онамизнинг аҳил эмасликлари бизга ҳам ўз таъсирини кўрсатяпти. Ҳаётимда бир неча бор жонимга қасд қилмоқчи ҳам бўлганман. Лекин Худодан қўрқаман, у дунёдаги бундан минглар баробар аянчлироқ жазо мени бу ишни қилишдан тўхтатган. Мен ҳижобдаман. Бунга дадам қарши бўлганлар, лекин мен ўз аҳдимдан қайтмаганман. Онам ҳам биз учун чидаб яшаб келяптилар. Агар онамнинг ажрашишларига розилик берсам, нотўғри бўлмайдими? Вақтингизни ажратиб, ёрдамингизни аямаётганингиз учун катта раҳмат! Илтимос, менинг қалбимга таскин бўладиган ва албатта, Парвардигоримнинг розилигига етиштирадиган тўғри йўлни кўрсатинг!\nЖавоб: Ёрдамингизга муҳтожман\nВа алайкум ассалом. Мен имкон қадар насиҳат қилиб, сизга ёрдам қўлини чўзишга ҳаракат қиламан. Аммо бу нарса бир неча сатрларни қоралаш билангина амалга ошиб қолмайди. Бунинг учун бир неча бор суҳбатлашиш керак. Ҳозирча айтадиганим: аввало, ўз хато-камчилигингизни идрок қилиб, тан олибсиз, шунинг ўзи катта бахт. Бу вазиятни ислоҳ қилиш учун ташланган энг катта қадам. Шуни идрок қилишни насиб этган Зот уни ислоҳ этишни ҳам насиб айласин. Ота-онангизнинг ўзаро муносабатлари борасида шуни билингки, бу ишни ўзларига қўйиб беринг. Қарорни ўзлари қабул қилишсин. Чунки улар ёши катта одамлар, тажрибалари ҳам кўпроқ, турмуш уларники. Сиз эса фақат уларни эҳтиром қилиш ва уларга яхши муносабатда бўлиш билан чекланинг. Ҳақларига дуода бўлинг. Атрофдагилар билан бўладиган муносабатлардаги бизнинг энг катта хатоимиз шуки, биз ўзгаларга уларнинг тутумлари ҳамда қилмишларига яраша муомалада бўламиз. Бу муомала-муносабатлардаги кўпчилик англамайдиган энг нозик нуқталардан бири ҳисобланади. Ота-она «бўйсунмади» деб, эр «итоат этмади» деб, хотин «адолат қилмади» деб, яна баъзилар «яхшилик қилмади» деб, нотўғри фикр юритади, нотўғри хатти-ҳаракат қилади ва нотўғри гап гапиради. Бор муаммо шу ердан келиб чиқади. Аслида биз уларга қилмишларига яраша эмас, ўзимизга нима юклатилган бўлса, шунга қараб муносабатда бўлишимиз керак. Мен бандаман, Аллоҳ менга фалон-фалон нарсани буюрган, ҳадисда бундай дейилган, ундай қилиш суннатдир, деб бандалик бурчимизни, мўминларнинг биздаги ҳаққини билиб, шунга яраша амал қилишимиз лозим. Шунга кўра ўзингиздаги камчиликларнинг сабабини отангизга боғламанг. Аллоҳдан сўраган ҳолда, секин-аста ислоҳ сари ҳаракат қилаверинг. Сабрли ва кечиримли бўлинг. Яхшиликни умид қилаверинг. Аллоҳ ҳар ишга қодир Зот.\n«Аёл киши эрнинг олдида бўлиши керакми ёки ота-онасининг ёнида?» деган саволга, албатта, аёл эри билан яшаши кераклигини айтамиз. Аммо шу билан бирга, у ўз ота-онасига яхшилик қилишдан, зиёратларига боришдан маҳрум бўлмаслиги керак. Аллоҳ мададкор бўлсин! Валлоҳу аълам.\nМавзу - Ёрдамингизга муҳтожман


Табиат — Dilkashradio.com\nАссалому алайкум ҳурматли радио тингловчи мухлисларимиз. Яна эфирда сиз азиз биродарларимиз учун тайёрланган эшиттиришларимиздан бири. Микрофон қаршисида эса мен Ғолиббек. Келинг азиз тингловчи бугунги эшиттиришимизда табиат ҳақида сизлар билан суҳбат олиб борсак. Кўпинча ён атрофимизга қараганда ажойиб табиат манзарасига кўзимиз тушади.\nЛекин айнан шу гузал табиат қандай пайдо бўлганлиги ҳақида камдан-кам ўйласак керак. Бизнинг Ўзбекистон табиати ҳам бошқа мамлакатларнинг табиатидан қолишмайди. Албатта ҳар бир жойнинг ўзига яраша табиати, унда эса турли хил жониворлари мавжуд. Лекин энг қизиғи бири иккинчисига сира ўхшамайди. Шундан ҳам билишимиз мумкинки Отамиз Худованд Ўзининг нималарга қодирлигини шу орқали ҳам бизларга намойиш этган.\nБизнинг Ўзбекистор табиати ҳар фасилда ҳам ўзига яраша манзарага эгадир. Қишда ҳам тоғлардаги қорларнинг жилоси ҳар қандай кишининг кайфиятини кўтаради. Айниқса азиз тингловчи, оилангиз ёки ибодатхонадаги биродарлар билан бирга табиат қўйнига чиқиб дам олиш кишига хузур бағишлайди. Шу пайт бутун чарчоғингизни унутиб мазза қилиб дам оласиз. Мен шахсан энг яқин дўстларим билан балиқ овига бориб дам олишни ёқтираман.\nАзизлар, шундай ажойиб табиатни яратган ва биз учун берган Худовандни қанчалик мақтасак ҳам арзийди. Азиз тингловчи, манашу Худованд томонидан берилган табиатни ва ундаги бойликларни қанчалик асраяпмиз? Келажакда фарзандларимиз ҳам шу табиат оромларидан фойдаланишлари учун уларга ўзимиздан кейин нималарни қолдиряпмиз?\nБугунги кунда шу ҳақида ўйлаб кўриш ҳар бир биродарнинг, қолаверса шу заминда яшаётган ҳар бир инсоннинг вазифасидир. Азиз биродар, Худованд тартиб Худосидир. У хоҳлайдики нафақат ўз уйимизда, қолаверса ташқарида ҳам У берган ажойиботларни асраб авайлашимизни. Мен чет элда бўлганимда бир нарсанинг гувоҳи бўлдим.\nБиз биродарлар билан тоққа сайр қилиб дам олиш учун бордик. Албатта ўзимиз билан бирга турли егуликлар, ичимликлар олган эдик. Кечга яқин уйга қайтиш пайтимизда ҳамма чиқиндиларни йғиштириб халталарга солдик-да маҳсус жойларда ажратилган чиқинди яшикларига ташладик. Хайрон қолганим тоғли зоналарда ҳам чиқинди учун маҳсус яшиклар ажратилгани бўлди.\nЧиқиндиларни ҳеч ким мажбурий эмас, аксинча табиатни шунчалик севиб асраётганлиги учун йғиштириб маҳсус жойларга олиб бориб ташлаётгани ҳар бир биродарнинг кўзларидан билиниб турар эди. Азизлар келинг Худованд берган табиатни асраб авайлайлик. Яна радио орқали учрашгунча хайр саломат бўлинглар.


Суғурта пули учун машинасини чўктирмоқчи бўлган шахснинг ўзи чўкиб кетди\n18:35 / 27.11.2017\nХитойда 39 ёшли эркак ўзининг Jaguar маркали автомобилини чўктиришга уриниш чоғида ўзи чўкиб кетди. У буни суғурта пулини олиш мақсадида қилган, деб хабар бермоқда South China Morning Post.\nТаъкидланишича, эркак машинаси тиклаб бўлмас даражада зарарланса суғурта компаниясидан 75 минг доллар олишини билганидан сўнг шу ишни қилишга қарор қилган. Бозорда эса бу машина 60,6 минг долларга баҳоланган.\nГазета маълумотларига кўра, хитойлик автомобилни мобиль телефондан бошқарилувчи масофавий дастур ёрдамида чўктирган. Шундан сўнг у ўзининг 29 ёшли таниши билан сувга сакраган. Уларнинг ғоясига кўра, қиз қирғоққа дарҳол чиқиб олиши, эркак эса – масофадан бошқариш қурилмасини олиб ташлаш учун машинага сузиб бориши лозим бўлган. Қиз қирғоққа чиқиб олгач, полицияни чақириши лозим эди.\nНатижада эркак қурилмани олиш чоғида машинада тиқилиб қолган, ҳамда ҳаётдан кўз юмган. Хабар қилинишича, унинг шериги қандайдир жазога тортилиши ҳозирча номаълум. Суғурта компанияси бу ҳолат бўйича ҳеч нарса тўламади.


Шодмонқул Салом. “Чаппи” (ҳикоя) - www.ziyouz.uz\nБош саҳифа Ўзбек насри онлайн антологиясиШодмонқул Салом (1980)Шодмонқул Салом. “Чаппи” (ҳикоя)\nЖовли ХУШБОҚҚА бағишланади!\n…-чи йилда иккинчи курсда ўқирдим. Сентябрнинг малҳам ҳавосидан симириб, керишиб уйғондим ва бугун биринчи соат дарс йўқлигини ёқимли ҳис билан эсладим. Ижара хонамизда мендан бошқа ҳеч ким йўқ — болалар дарсга кетишган.\n…ювиниб, тараниб, оппоқ, ўзимга ярашган, елкасига “Келажак” деб битилган футболкани кийиб, колбаса ва нон олгани дўконга тушдим. Колбасанинг килоси минг сўм эди. Нон олиб бўлдим. Чўнтагимдаги бир дона беш¬юзталик ақчани ғижимлаб турибман. Одам тирбанд, нонга навбат тургандай харидорлар турнақатор тизилган. Начора, бир сулувгина аёлнинг ортидан навбатга турдим. Аёл ё немис, ё инглиз… тағинам ким билади, балки француздир. Елкасида ёйилган қўнғироқ, сариқ сочлари, тик тушган калта бурни, гоҳо ярим қиялаб қолгувчи юзидаги ботиқ қовоқлардаги мовий кўзлари ёнидаги кучукчасига бир нималар деётгандек. Ишқилиб, шарқлик эмас ва меҳмон ҳам эмас. Қай бир аждодининг ризқи сочилиб, бизнинг юртларга келиб қолганмиям деб ўйладим.\nЁши нари борса ўттизда. Эҳтимол бир-икки фарзанд ҳам кўрган. Ярим қаричгина орамиздаги масофадан бўйнига тушган нозик ҳалқалардан тахмин қилаяпман буларни. Жигарранг, юпқа либосидан ўрта бўй, оқ-сариқ етилган вужуди менинг эсимни ўғирлаб, чимилдиқ торидай титраб кўринаётир. Ортимда турган, жомадан тутган чол негадир типирчилаб ортимдан туртиб юборди — бехосдан кўксим билан аёлнинг нозик елкасига тегиб кетдим. Ҳозир шартта ўгирилади-ю бобиллаб беради дея ўйладим. Қаёқда… пинагиниям бузмади. “Ҳай, кучингдан”, деб қўйдим ичимда. Ҳали уйланмаган, янтоқзор даштларни оралаб келган бўзболанинг кўксидаги туйғуларни тушунгайсиз-да, дўст. Қўлим ихтиёримдан чиқиб, унинг нозик, оппоқ, тошиб турган билагига тегди. “Қилт” ҳам этмади. Уч бармоғим тўртинчисини, сўнг бешинчисини чақириб олди. Илиқ, атир бўйи уфуриб турган майин билакдан оҳистагина, бир марта тутдим. Ва чўққа теккандек дарҳол тортиб олдим, негаки — ҳаққим йўқ. Бундай хаёл қилишга-да ҳаққим йўқ-ку! Аммо… юрагимнинг бир жойда туриб босаётган қадамини, менимча, бу немисми, инглизми сулув ҳам илғагандир. Юраклар тилмочни ёмон кўради!\n…Хуллас, унга навбат келди. Ва шип-шип этиб дўкончи йигитга рўпара бўлди.\nШунда унинг нозик елкаси оша чўғдай қип-қизил ҳамёнидан ўн беш минг сўм пулни санаётган, ошиқнинг юрагига ботириб олгандек ол тирноқларига кўзларимни узмай қараб турдим.\nАёл пулни сотувчига узатди ва бир оғизгина сўз айт¬ди:\nСотувчи унга роса уч килограмм “Чаппи” — итнинг махсус этли овқатини тутқазди — килоси беш минг! Аёл сумкани қўлга оларкан, ҳамённи ҳам унга жойлади. Бу қўлида, етовдаги пахмоқ кучукча эса айни шуни кутиб тургандек чап орқа оёғини кўтарди-да бетон саҳнга… чоптирворди — ярамас!\nЕнгилгина чарм шиппагимга пешоб сачради. Аёлга қарадим. Хижолатлик ёки узрхоҳлик қилар деган ўйда унинг чеҳрасига энтикиб назар ташладим. Шунда…\n…унинг гўзал чеҳрасида шунчалар совуқ ифодани кўрдимки, сесканиб кетдим. Терилган, чимирилган қизғиш нозик қошлари ўртасидаги тугунча ҳаётимга нуқтадек урилди, гўё. Шоирнинг “Юрак бўлиши ёлғонми одамнинг ичида” деган нидосини сўзсиз пичирладим.\nАёлнинг нигоҳидаги кибр, нописандлик ва бешафқат истеҳзо менинг тарашланмаган ҳаёт тарзим, эркахаёл қалбимга ханжардек ярқираб совуқ ботди. Аъзойи баданимнинг билинар-билинмас қалтираб кетганини туйдим.\nСўнгра… у қачонлардир музлаб қолган қалбини опичлаб четга — йўлакка бурилди. Йўқ, асло мен уни айбламайман — музлаган қалб эримайди. Аммо…\n…мени сотувчи шошилтира бошлади.\n← Аввалги Аввалги Муҳаммаджон Имомназаров. Хамсачиликда тож ва меҳр зиддияти (1990)\nКейинги → Кейинги: Акмал Саидов. Гёте – тафаккур шоири


Бразилияда ҳукмрон коалиция парчаланди\n15:18 / 30.03.2016\nБразилия демократик ҳаракати партияси (PMDB) 29 март куни мамлакат ҳукумати таркибидан чиқди, вазирлар маҳкамасида вазир лавозимини эгаллаган партия аъзолари истеъфо беришлари керак бўлади. Бу ҳақда Reuters агентлиги хабар қилган.\n"PMDB партиясининг Меҳнаткашлар партияси билан тузилган коалиция таркибидан чиқиши, мухолифатнинг президент Дилма Русефга импичмент жараёнини бошлаш имкониятини кучайтиради", деб хабар қилади AFP.\nКоалициядаги ўзгаришлардан сўнг, Дилма Русеф ядро хавфсизлиги бўйича Вашингтон саммитига бормасликка қарор қилди.\nҲукумат таркибида фуқаро авиацияси вазири лавозимини эгаллаган PMDB аъзоси Элизеу Падильянинг AFPга айтишича, Бразилиянинг янги ҳукумати «уч ойдан кам бўлмаган муддат»да шакллантирилади. Унинг сўзларига кўра, PMDB партиясининг парламент қуйи палатасидаги 69 нафар депутатидан 60 нафари Русеф хонимнинг алмаштирилиши тарафдори ҳисобланади.\nAFP хабарларига қараганда, айни пайтда Меҳнаткашлар партияси депутатлар билан Русефга қарши импичментни бошламаслик хусусида алоҳида музокаралар олиб бормоқда. Ташаббусни тақиқлаш учун эса, парламентнинг жами 513 нафар депутатидан 171 нафари қарши овоз бериши кифоя қилади. Социал-демократик ва Тараққиёт партиялари ҳам шу ҳафта ичида коалиция таркибидан чиқиш ёки чиқмаслик масаласига ойдинлик киритишади.\nАгар парламент қуйи палатаси импичментни маъқулласа, Сенатнинг учдан икки қисми ҳам Русеф истеъфосини қўллаб-қувватлайди.\nМаълумки, 2015 йилнинг декабрида Бразилия парламенти қуйи палатаси, президент Дилма Русефга нисбатан импичмент жараёнини бошлаган эди. Бунга 2003-2010 йилларда Petrobras нефть компаниясидаги коррупция билан боғлиқ суриштурув якунлари сабаб бўлган. Ўша пайтларда Дилма Русеф айни компания директорлар кенгашини бошқарган. Президентга қарши импичмент жараёнига рухсат берган қуйи палата спикери Эдуарду Куньянинг ўзи ҳам Petrobras иши бўйича кўрсатмалар бермоқда.


ЕОИИда Ўзбекистон вакили тайинланди - 25.02.2021, Sputnik Ўзбекистон\nЕОИИ Иқтисодий комиссиясида Ўзбекистон вакили этиб Макроиқтисодий изланишлар ва прогноз институти директори ўринбосари Шуҳрат Шукуров тайинланди. 25.02.2021, Sputnik Ўзбекистон\nТОШКЕНТ, 25 фев — Sputnik. Ўзбекистоннинг Евроосиё Иқтисодий Иттифоқидаги вакили этиб Шуҳрат Шукуров тайинланди. Шу кунга қадар у Макроиқтисодий изланишлар ва прогноз институти директори ўринбосари лавозимида ишлаб келган, ЕИК матбуот хизмати хабарига асосан. 2020 йилнинг декабр ойида Ўзбекистон ЕОИИда кузатувчи мақомини олган эди. Ушбу қарор ЕОИИ Олий совети мажлисида қабул қилинган ва унда Ўзбекистон президенти Шавкат Мирзиёев иштирок этган.ЕИК хабарига кўра, 26 феврал куни Ўзбекистоннинг Россиядаги фавқулодда ва мухтор элчиси Ботиржон Асадовнинг ЕИК коллегия раиси Михаил Мясникович, интеграция ва макроиқтисодиёт вазири Сергей Глазьев ва савдо вазири Андрей Слепневлар билан учрашуви кутилмоқда. Учрашув давомида Ўзбекистон ҳукуматининг Шуҳрат Шукуровни вакил этиб тайинлаш ҳақидаги хати кўриб чиқилади. Шухрат Шукуров Москва иқтисодий-статистика институтини ва Ўзбекистон давлат ва жамият қурилиши академиясидаги Олий бизнес мактабини тугатган. Ўзбекистон иқтисодий мажмуасида 30 йиллик меҳнат тажрибасига эга. Шу кунга қадар у Макроиқтисодий изланишлар ва прогноз институти директори ўринбосари лавозимида ишлаб келган. ЕОИИ иқтисодий комиссиясида Шукуров узоқ муддатли миллий манфаатлардан келиб чиққан ҳолда Ўзбекистоннинг ЕОИИ ҳаётида фаол иштирок этишини таъминлаш билан шуғулланади.\n20:40 25.02.2021 (янгиланди: 09:07 26.02.2021)\n11 Феврал, 18:17


12 июль куни Ўзбекистон Республикаси Олий Мажлиси Қонунчилик палатасида парламент палаталари, сиёсий партиялар, Ўзбекистон Экологик ҳаракати, халқ депутатлари вилоят, туман ва шаҳар кенгашлари фаолиятининг таҳлили ҳамда истиқболдаги вазифаларига бағишланган видеоселектор йиғилиши бўлиб ўтди.\nВидеоселектор давомида сиёсий партияларнинг айрим раҳбарларининг номақбул хатти-ҳаракатлари келтириб ўтилди.\nПрезидент сиёсий партияларнинг қониқарсиз фаолияти кўп ҳолларда марказий ва маҳаллий партия ташкилотларининг айрим раҳбарлари ўртасидаги номақбул хатти-ҳаракатлар билан боғлиқлигини айтиб ўтди.\n«Партия етакчиси» деган номга доғ тушириш, ўз хизмат вазифасини суиистеъмол қилиш, молиявий жиноятларга қўл уриш, маиший бузуқлик, таъмагирлик, ўз шахсий манфаатини, ўз бизнесини устун қўйиш каби ҳолатлар мавжудлиги ҳақида етарли маълумотлар бор.\n«Адолат» социал-демократик партиясининг Бухоро вилояти кенгаши раиси А.Турсунов ўз фаолиятида хунук салбий ҳолатларга йўл қўйиб, ўз обрўсини йўқотган, кенгаш фаолияти ўз ҳолига ташлаб қўйилган.\nУшбу ҳолатларнинг кўпчилиги бўйича ҳуқуқ-тартибот идоралари томонидан жиноят ишлари очилган бўлиб, айбдорлар қонун олдида жавоб берган ва жавоб бермоқда. Лекин улар аввало ўз виждони олдида, партиядошлари олдида жавоб бериши керак эмасми?», дея таъкидлаган давлат раҳбари.\nПрезидент шу муносабат билан ана шундай ҳар қайси салбий воқеага нисбатан партиялар раҳбарияти томонидан принципиал ва қатъий баҳо берилиши зарурлигига эътибор қаратган.\nАндижон ЎзЛиДеп Видеоселектор


Йилқичиликда қиш мавсумини ўтказиш бўйича тавсиялар - Ўзбекистон Республикаси Қишлоқ хўжалиги вазирлиги\nАйғирларда қочириш мавсумига тайёргарлик январнинг охири февраль ойдан бошланади. Бу даврда озиқлантириш рациони кучайтирилади. Рационнинг тўйимлилиги айғирларни тирик вазни, зоти, ёши ва бошқа кўрсаткичларига қараб белгиланади. Рацион таркиби ҳар хил бўлиши протеин, кальций, фосфор, каротин ва бошқа тўйимли ҳамда биологик актив моддаларга бўлган талабини тўлиқ қондириши керак. Рацион ҳар 2–3 ҳафтада ўзгартирилиб, унга янги озуқалар киритиб борилади. Рациондаги озуқалар албатта сифатли бўлиши лозим.\nҚиш бошланишидан олдин хўжаликлардаги ҳамма озуқалар органик ва минерал моддалар бўйича таҳлил қилинади. Шунга асосан отларни тўлақийматли озиқлантириш ташкил этилади. Отларни қочириш мавсумий бўлганлиги сабабли қиш мавсумига биялар асосан бўғоз ҳолида кириб келади.\nҚиш даврида бўғоз бияларни ажратиб алоҳида парваришлаш мақсадга мувофиқдир. Бунда бияларни тўлақийматли озиқлантириш озуқаларни танлаб олишга асосланади. Сифатли пичан билан бирга рационга турли концентрат ва ширали озуқалар киритилади. Қиш даври биялар бўғозлигининг иккинчи ярмига тўғри келганлиги сабабли рациондаги концентрат миқдори 1–2 килога кўпайтирилади. Бу даврда айниқса, кепакдан ва арпадан атала, кунига 2 килодан сабзи, ўт ва гўшт-суяк уни ҳамда минерал-витаминли қўшимчалар бериш тавсия этилади.\nҚиш даврида биялар отхонага яқин бўлган яйловларга олиб чиқилади. Совуқ кунлари отхонада қолади ва яйратиш майдончаларида яйратилади. Қиш мавсумига ўтиш олдидан яъни октябрь, ноябрь ойларида тойлар оналаридан ажратилади ва улар тамғаланади. Тамғалаш 2 хил усулда амалга оширилади: 1 – куйдириш усули, 2 – совуқ усулда тамғалаш. Совуқ усулда тамғалаш оғриқсиз бўлиши ва аниқ кўриниши билан афзалдир. Тойларни онасидан ажратиш аста-секинлик билан эмас дарҳол амалга оширилади.\nОнасидан ажратилгандан сўнг ўсишдан қолмаслиги учун етарли миқдорда сифатли озуқалар билан таъминланиши керак: бунда 3–4 кг майдаланган арпа, 3–5 кг пичан, 0,5 кг кепак ва 2 кг сабзи берилади. Онасидан ажратилган тойлар 2–3 кун отхонада сақланиб, 2–3 отбоқар назоратида яйловга олиб чиқилади. Тойларга қари бияларни қўшиб яйловга олиб чиқиш мақсадга мувофиқ.\nЯйловда боқиш даврида тойларга қўшимча равишда майдаланган сабзи, арпа, кепак ва озроқ пичан берилади. Совуқ тушиши билан яйловда боқиш қисқариб боради. Совуқ тушгач отхонада боқилиб, кундузи яйратиш майдончасига чиқарилади ёки 1–2 соат яйловда айлантириб келинади. Отхонада сақлаш шароитига ўтилганда эркак ва урғочи тойлар бир-биридан ажратилади.\nТойларни тозалашга ҳам аста-секин ўргатиб борилади. Аввал силаб, кейин тойнинг ўзи етмайдиган жойлари (бўйни, кўкраги) қашланади ва сочиқ билан артиб чиқилади. Зинҳор қашлагич ишлатилмайди. Бурнининг атрофлари нам сочиқ билан артилади. Шу тариқа қиш мавсуми давомида тойлар қўлга ўргатиб борилади.\nҚиш даврида тойлар 4 марта озиқлантирилади. Концентрат озуқалар 3 марта бўлиб берилса, пичан 4 марта, сабзи, лавлаги ва бошқа ширали озуқалар 1–2 марта берилади. Қиш мавсумида айғирлар учун 12–15, биялар учун 8–10, тойлар учун 5–7 ц. дан сифатли пичан тайёрланади. Шундай қилиб, қиш даврида отларга яхши озиқлантириш, асраш ва парваришлаш шароитлари яратилса мавсум беталофат ўтади, отлар бош сонининг кўпайишига пухта замин яратилади.


Маккажўхорининг шифобахш хусусиятларини биласизми? - Zamin.uz\nМаккажўхорининг шифобахш хусусиятларини биласизми?\nҲозирги кунда маккажўхорини деярли барча дўкон расталарида учратиш мумкин. Унинг таркибида Б, ПП, C, фосфор, калий ва юрак фаолиятини яхшиловчи К витаминлари мавжуд. Ёғли таомларни хуш кўрувчилар бу сабзавотдан кўпроқ тановвул қилишлари лозим. Чунки у холестеринни чиқариб юбориш хусусиятига эга. Биз ўйлаб ҳам ўтирмай ташлаб юборадиган маккажўхори попугидан эса, доришунослар дори тайёрлайдилар. Қуйида уй шароитида маккажўхори ва унинг попугидан тайёрланадиган фойдали рецептлар билан ўртоқлашамиз.\n15 грамм майдаланган маккажўхори попугига 1 стакан қайнаган сув қуйиб, 40 дақиқага дамлаб қўйинг. Сўнг уни докада сузиб олиб бир кунда уч марта 1 ош қошиқдан қабул қилинг. Орқасидан бир оз вақт ўтганидан кейин сувни ичинг.\n2 дона маккажўхорини ювиб, попукларидан ажратмай, юмшагунча қайнатинг. Сўнг сабзавот қайнатилган сувни, бир кунда уч марта бир стакандан ичиб юринг, маккажўхорини эса истеъмол қилинг.\n3. Қандли диабетда\n2 ош қошиқ маккажўхори уни ва 1 ош қошиқ майдаланган наъматакни аралаштиринг. Устига 2 стакан қайнаган сув қуйиб, бир неча дақиқа оловга қўйинг. Сўнг 1 соатга дамлаб қўйиб, кунига уч марта, овқатдан 15 дақиқа ўтиб ярим стакандан қабул қилинг. 3 ҳафта муолажани қилиб, 3 ҳафта дам оласиз.\n4. Ортиқча вазнда\nМаккажўхори иштаҳани пасайтирувчи энг самарали сабзавотдир. Шу сабабли у семизликдан азият чекаётганларга тавсия этилади. Бунинг учун 20 грамм маккажўхори попугига 200 мл. қайнаган сув қуйиб, 1 соатга дамлаб қўйинг. Дамламани кунига 1 ош қошиқдан 5 маҳал ичинг.\n5. Бурун устидаги қора нуқталардан халос бўлишда\n2 ош қошиқ маккажўхори унини бир дона кўпиртирилган тухум оқи билан аралаштиринг. Тайёр ниқобни юздаги қора нуқталар устига суртинг. Қуриб қолганида олдин илиқ, сўнг совуқ сув билан ювинг. Муаммодан халос бўлиш учун муолажани икки марта такрорлашингиз кифоя. “Замин” янгиликларини “Twitter”да кузатиб боринг\nЕтти мучам соғ бўлсин десангиз...\n22-09-2017, 06:30, ---\n4-08-2017, 15:19, ---\nЯнгича окрошка — иссиқда жонингизнинг ҳузури!\n31-07-2017, 12:34, ---\n13-04-2017, 10:28, ---\nШамоллаш ва гриппга қарши табиий воситалар\n1-04-2017, 13:05, ---\nМалинанинг 6 шифобахш хусусияти\n14-09-2016, 16:04, ---\nБугун, 09:28, Жамият


2014 йилнинг I чораги учун баланснинг валюта моддаларини қайта баҳолашдан олинган даромад 25 942 минг сўмни, зарар 20 334 минг сўмни ташкил қилди, яъни ижобий курс фарқининг салбий курс фарқидан ошиши 5 608 минг сўм бўлди.\nМазкур фарқ I чорак учун бошқа даромадга киритилди ва солиқ солинадиган ялпи тушум суммасида қайд этилди.\nII чорак учун баланснинг валюта моддаларини қайта баҳолашдан олинган даромад 9 393 минг сўмни, зарар 16 023 минг сўмни ташкил қилди, салбий курс фарқининг ижобий курс фарқидан ошиши 6 630 минг сўмга етди.\nЖорий йилнинг I ярми учун баланснинг валюта моддаларини қайта баҳолашдан олинган даромад 35 335 минг сўмни, зарар 36 357 минг сўмни ташкил қилди, салбий курс фарқи ижобий курс фарқидан 1 022 минг сўмга ошди.\nБизнинг ҳолатда I чорак учун солиқни ошиш суммаси – 5 608 минг сўмдан тўладик, II чоракда ижобий курс фарқи салбий курс фарқидан ошмади. I ярим йил учун ягона солиқ тўловининг ҳисоб-китобида бошқа даромадларда I чорак учун ижобий курс фарқининг салбий курс фарқидан ошиш суммаси – 5 608 минг сўм қолди.\nЯСТ ҳисоб-китобида ижобий курс фарқининг салбий курс фарқидан ошиши ҳар бир ҳисобот даври учун алоҳида олинадими ёки ортиб бориши биланми?\nН.Одобецкая, МЧЖ бош бухгалтери.\n– Солиқ кодексининг (СК) 355-моддасига кўра, баланснинг валюта моддаларини қайта баҳолаш чоғида курсдаги ижобий ва салбий фарқлар ўртасидаги сальдо солиқ солиш объекти ҳисобланади. Салбий курс фарқи суммаси ижобий курс фарқи суммасидан ортиқ бўлган тақдирда ошиб кетган сумма ягона солиқ тўловини ҳисоблаб чиқаришда солиқ солинадиган базани камайтирмайди.\nБундан ташқари, шуни ҳисобга олиш лозимки, СКнинг 359-моддасига мувофиқ, ягона солиқ тўлови бўйича солиқ даври бўлиб календарь йил ҳисобланди, СКнинг 360-моддасига кўра эса Ягона солиқ тўловининг ҳисоб-китоби солиқ бўйича ҳисобга олиш жойидаги давлат солиқ хизмати органларига ортиб борувчи якун билан тақдим этилади.\nБинобарин, ягона солиқ тўлови бўйича солиқ солинадиган база ҳам йил бошидан ортиб борувчи якун билан ҳиcобланиши керак. Яъни, бизнинг фикримизча, сиз ижобий курс фарқининг салбий курс фарқидан ошган суммасини ортиб борувчи якун билан олишингиз керак.\nСиз келтирган мисолда ярим йиллик якунларида ЯСТ бўйича солиқ солинадиган база мавжуд эмас.


Сизлар албатта амру маъруф ва наҳий мункар қилишингиз вожибдир - | Hizb-Uzbekiston.info\nHome›МАҚОЛАЛАР›Сизлар албатта амру маъруф ва наҳий мункар қилишингиз вожибдир\nМуқаддас динимиз бўлган Ислом бутун инсоният учун тушган дин бўлиб, бу динни бутун оламга етказиш биз мусулмонларнинг гарданидаги энг долзарб вазифадир. Амри маъруф ва наҳий мункар қилишга ундайдиган шаръий ҳужжатлар кўп бўлиб, улар гоҳида ҳокимларга, гоҳида олимларга ва гоҳо мусулмонлар оммасига хитоб қилади. Бир сўз билан айтсак, амри маъруф, наҳий мункар олдида барча мусулмонлар масъулдирлар.\nАмри маъруф ва наҳий мункар қилиш қуйидаги ҳужжатларга асосан мусулмонларга фарздир. Аллоҳ Таоло айтади:\n– “(Эй уммати Муҳаммад), одамлар учун чиқарилган миллатларнинг энг яхшиси бўлдингиз. Зеро, сиз яхши амалларга буюрасиз, ёмон амаллардан қайтарасиз ва Аллоҳга иймон келтирасиз. (Оли Имрон: 110)\nҲузайфа ибн Яман ривоят қилишича, Пайғамбар ﷺ шундай деганлар: “Жоним қўлида бўлган Зотга қасамки, ё сизлар амри маъруф, наҳий мункарни албатта қиласизлар ё Аллоҳ Таоло Ўз тарафидан сизларга бир азобни юбориши яқиндир. Кейин унга дуо қилганларингизда дуоингиз ижобат бўлмайди”.\nПайғамбаримиз ﷺ ҳадисларидаги урғу берилаётган жиҳатларга тўхталсак, амри маъруф ва наҳий мункар қилишга таъкидли буйруқ келяпти. Бу ишни бажармасликни азобга ва дуонинг ижобат бўлмаслигига сабаб қилиняпти. Шунинг учун ҳам бу ишни қилишга талаб қатъий бўлаётир. Демак, амри маъруф, наҳий мункар мусулмонларга фарздир.\nБугунги жамиятни кўриб турибмизки, жамики бузуқликлар кун сайин урчиб бормоқда. Агар жамият мана шу даражада тубанлашса, зулм ҳаддан ошиб бузуқлик ёйилиб, сезгиларимиз ўлиб, зулм аламини сеза олмайдиган, бузуқликнинг бадбўй ҳидини ажрата олмайдиган бўлиб қолсак, дилларимиздаги иймонимиз заифлашиб, гуноҳлардан қўрқиш ҳисси ўлиб кетса, эртага буюк азобга грифтор бўлишимиз муқаррардир. Аллоҳ Таоло мусулмонларни амри маъруф ва наҳий мункар ишидан тўхтаб қолишларидан огоҳлантириб, балонинг фақат йўлдан озганлар ёки тойилганларгагина эмас, балки уларни қайтармаганларга ҳам, яъни ҳаммага келишини хабарини бериб шундай дейди:\nМана шундай бир кунда турибмизки, жамиятдаги мувозанат издан чиққан, бунинг натижасида одамлар Аллоҳнинг буйруқлари ва тақиқларидан четлашиб, тубан бир аҳволга келди. Ушбу бузуқ воқеликдан чиқишнинг ягона йўли Росулимиз ﷺ кўрсатиб қўйган ҳамда амалга ошириб, бизлар учун қолдириб кетган йўлларидир. Яъни Аллоҳнинг китоби ҳамда Пайғамбар ﷺнинг суннатлари асосида бошқариладиган Халифалик давлатидир. Бироқ бундай буюк ишни шахсий суратда амалга ошириш имконсизлиги барчага аёндир. Шундай экан, бу ишни ўз гарданига олган Ҳизб ут-Таҳрир партияси билан биргаликда фаолият қилинг, уни қўллаб-қувватланг.\nҲизб ут-Таҳрир Аллоҳнинг изни ва мадади ила тўғри йўлдаги Халифаликни Ислом диёрларида барпо қилиш орқали Исломий ҳаётни қайта тиклаш учун оғишмай, бардавом ҳаракат қилишга азму қарор қилган. Золимларнинг зулми, қамашлару ҳибсга олишлари, ҳатто шаҳидликка олиб борувчи қийноқлари ҳам уни бу йўлдан қайтара олмайди. У Аллоҳнинг фазлу марҳамати ила мўмин бандаларига нусрат беришига, ҳаддидан ошган золимларни эса, хорлигу азобга гирифтор қилишига чин дилдан ишонади ва кўнглини хотиржам қилади. Жамоанинг ушбу эзгулик ишларида уларга ёрдам беринг ва содиқлар билан бирга бўлинг. Чунки улар Аллоҳ Субҳанаҳунинг нусратидан кўнгиллари хотиржам ҳолда У зотнинг ризолигини истаб, ўзларини бахш этган мўминлардир. Шояд, ушбу эзгу ишингиз туфайли Аллоҳ Субҳанаҳу ҳузурига ёруғ юз билан кириб борсангиз. Аллоҳ Таоло айтади:\n– “Албатта, Аллоҳ Ўзига (яъни динига) ёрдам берадиган зотларни ғолиб қилур. Шубҳасиз, Аллоҳ кучли, қудратлидир” (Хаж:40)\n#ReturnTheKhilafah / #أقيموا_الخلافة / #YenidenHilafet\n#TurudisheniKhilafah / #خلافت_کو_قائم_کرو\nҲизб ут-Таҳрирнинг Ўзбекистондаги матбуот бўлими. Зайниддин\nЎз тарихингизга қайтиш фурсати келди эй уммати Муҳаммад! Халифалик қулатилган кун – ҳақ ва адолат ер юзидан ўчирилган кундир Исломий юртларнинг бойликлари ва иқтисодий потенциаллар Исломий юртларнинг бойликлари ва иқтисодий потенциаллари\nTags#ReturnTheKhilafah#YenidenHilafet#Установите_Халифат#Халифаликни_тикланглар#خلافت_کو_قائم_کرو#خلافتکوقائم_کروамру маъруф ва наҳий мункарИсломҲизб ут-Таҳрир


January 2019 – Дарё уз Янгиликлар\nГлавная / 2019 / January\nАрхив Месяца: January 2019\n31.01.2019\tСиёсат Comments Off on Олий суд адолат ўрнатди – фермерлар ерлари ўзларига қайтарилади\nЎзбекистон Республикаси Олий судининг иқтисодий ишлар бўйича судлов ҳайъатининг қарори билан адолат тантана қилди. Ўзбекистон Республикаси Олий суди расмий вакили Азиз Обидовнинг Kun.uz мухбирига маълум қилишича, Ўзбекистон Республикаси Олий судининг иқтисодий ишлар бўйича судлов ҳайъати 2019 йил 23 январь куни Қоракўл туман ҳокимлигининг “Дўрмон Омад Нури” фермер хўжалиги билан 2016 …\n31.01.2019\tЖамият Comments Off on Дарсда мудраган болалар – нега мактабларда янги техник имкониятлардан фойдаланмаяпмиз?\nҚўнғироқ чалинди. Эшикдан кириб келган ўқитувчи билан салом-аликдан сўнг болалар ўз ўриндиқларини эгаллашди. Биология дарси бошланди. Собир, одатдагидек, ўзи учун тушунарсиз бўлиб келаётган бир талай терминлардан иборат дарсни «тинглай» бошлади. Ногаҳон кўзи дераза ортига – дарахт шохида ўтирган чумчуққа тушди. «Қани эди, шу чумчуқнинг ичига кириб, унда кечаётган жараёнларни кўриб бўлса», – ўйлади у …\n31.01.2019\tЖамият, Сиёсат Comments Off on Тошкентда хорижга чиқиш паспортларини бериш билан боғлиқ аҳвол қандай?\n2019 йил 1 январидан бошлаб Ўзбекистонда хорижга чиқиш учун 2 йиллик ОВИР стикерлари бериш тўхтатилди. Бунинг ўрнига фуқароларга қулайликлар тақдим этиш ҳамда оворагарчиликларга барҳам бериш, дунё тажрибасини Ўзбекистонда ҳам қўллаш мақсадида хорижга чиқиш паспорти жорий қилинди. Мамлакатнинг ўзида эса, босқичма-босқич фуқаро шахсини тасдиқловчи ID-карталар тизимига ўтиш белгиланди. Kun.uz сайти республика …\nЭрон президенти мамлакати иқтисодий тарангликни бошдан кечираётганини тан олди\n31.01.2019\tЖаҳон Comments Off on Эрон президенти мамлакати иқтисодий тарангликни бошдан кечираётганини тан олди\nЭрон президенти Ҳасан Руҳоний мамлакати ўзининг янги тарихидаги оғир иқтисодий инқирозни бошдан кечираётганини айтди. “Бугунги кунда давлатимиз босим ва охирги 40 йил ичидаги энг оғир иқтисодий санкциялар остида қолмоқда. Айни вақтда биз Америка ва унинг издошлари томонидан босимга тўқнаш келмоқдамиз”, деб айтган Руҳоний. Унинг айтишича, мамлакатнинг муаммоларида “ҳалол ҳукумат ёки …\n31.01.2019\tЖамият Comments Off on Энг фойдали углеводлар: рационга киритилиши лозим бўлган 7 та маҳсулот\nКатта шубҳа билан муносабатда бўладиган моддаларимиздан бири албатта углеводлардир. Кўплаб парҳезлар, жумладан Дюнкан парҳези ҳам ортиқча килограммлардан тезроқ фориғ бўлиш учун углеводлар истеъмолини чеклашни маслаҳат беради. Бир вақтнинг ўзида парҳезшунослар углеводлардан қўрқмаслик, чунки керакли танаффусларга амал қилинса, ҳатто тунда ейилганида ҳам улар хавфсиз бўлишини айтишади. Демак, ким ҳақ? Умуман олганда, …\nҚирғизистонда ЙТҲ: Ўзбекистон фуқаролари ҳалок бўлди\n29.01.2019\tЖаҳон Comments Off on Қирғизистонда ЙТҲ: Ўзбекистон фуқаролари ҳалок бўлди\n2019 йил 28 январь куни соат 21:00ларда Қирғизистон Республикаси Баткен вилоятида йўл-транспорт ҳодисаси юз берди. Бу ҳақда Ўзбекистон ФВВ хабар тарқатди. Қайд этилишича, Баткен тумани ҳудудидан ўтувчи «Ўш-Баткен-Исфана» автомобиль йўлининг 207-км.да ҳаракатланиб кетаётган «Нексия» русумли автомобиль қарама-қарши йўлдан келаётган Қирғизистон Республикасининг «Mersedes-sprinter» русумли фургон автомобили билан тўқнашиб кетган. ЙТХ натижасида «Нексия» …\nХитойда ҳар 3,8 кунда янги “миллиардчи” дунёга келади\n29.01.2019\tЖаҳон Comments Off on Хитойда ҳар 3,8 кунда янги “миллиардчи” дунёга келади\nХитойда ҳар 3,8 кунда 1 миллиард доллар кўрсаткичга етган янги стартап пайдо бўлади. Bloomberg нашри Hurun маҳаллий консалтинг компанияси маълумотларига асосланиб, шу ҳақида хабар берди. 2018 йилда Хитойда 97 стартап шундай мақом олган, уларнинг умумий баҳоси 1,2 триллион юан (178 миллиард доллар)ни ташкил қилади. Мамлакатда 1 миллиард доллардан ортиқ кўрсаткични қайд этган …\n26.01.2019\tМаданият Comments Off on Самарқандда кекса аёлнинг бошига челак кийдириб, мушт туширган йигитларга суд ҳукми ўқилди\n2018 йилнинг ноябрь-декабрь ойларида ижтимоий тармоқларда бир тўда йигитларнинг кекса аёлнинг бошига челак кийдириб, мушт уриб йиқитганлари тасвирланган видеолавҳа тарқалди ва кенг муҳокамаларга, баҳс-мунозараларга сабаб бўлди. Маълум бўлишича, воқеа 2018 йилнинг май ойида Самарқанд шаҳри Сиёб бозори яқинидаги “Шодиёна” савдо мажмуасида содир бўлган. Сотувчилар 1997 йилда туғилган Ширинбек Абдураҳмонов, 1993 …\n26.01.2019\tЖамият Comments Off on 630 ёш оила Ёшлар иттифоқидан нега норози?\nKun.uz таҳририятининг навбатдаги журналистик суриштируви объекти бир гуруҳ фаол ёшларнинг уй-жой билан таъминланишида юзага келаётган муаммолар ҳақидаги мурожаат бўлди. Фан, санъат, адабиёт, спорт соҳасида, шунингдек давлат ва жамият ҳаётидаги хизматлари эвазига бир гуруҳ ёшларга имтиёзли асосда уйлар берилиши белгиланган эди. Ёш оилаларга бу имтиёзлар президентимизнинг 2018 йил 18 сентябрдаги ПҚ-3480-сонли …


2021-08-02 18:08:44 830\n2021-07-28 18:07:12 984\n2021-07-19 12:07:25 755\n2021-07-12 10:07:07 1401\nАввал, хабар берганимиздек, жорий йилнинг 24–июнь куни Чироқчи туманида умргузаронлик қилаётган фуқаро туман тиббиёт бирлашмаси юқумли касалликлар шифохонасига мурожаат қилди. Шифохона кундузги муолажа фельдшери Ғ.А. фуқародан касаллик ...\nҲамма жойда адолат устувор бўлади\n2021-07-06 15:07:12 948\nПрезидентимиз сиёсий партиялар вакиллари билан учрашувда улар олдига бир қатор устувор вазифаларни қўйган эди. Биз шундан келиб чиқиб, тезкор ва фаол иш олиб боряпмиз. Туман партия Кенгаши фаоллари билан халқимизнинг оғирини ...\n2021-07-06 04:07:06 1167\nТаъминотни ким таъминлайди?\n2021-07-05 19:07:52 947\nЖорий йилнинг 24 июнь куни Чироқчи туманида истиқомат қилаётган фуқаро туман тиббиёт бирлашмаси юқумли касалликлар шифохонасига мурожаат қилади. Шифохона кундузги муолажа Фульдшери Ғ.А. фуқародан касаллик тарихи очиш учун 5000 сўм пул сўраган. ...\nКелажак лидерларига янги ишончлар муборак!\n2021-07-02 19:07:20 1054\nШавкат Мирзиёев Ўзбекистон ёшлар ва талабалар форумида иштирок этиб, мамлакат ёшларини – 30-июнь Ёшлар куни билан табриклади.Давлат раҳбари томонидан берилган бу имкониятлар янги марралар сари етаклайди Ўзбекистон ёшларини. Айниқса ғоят ...\nЁшларимиз – фахримиз\n2021-07-02 11:07:43 954\nМустақил Ўзбекистонимизнинг келажаги ёшларимиз зиммасига катта масъулият юклайди. Улар ўқишда спортда қисқаси барча жабҳаларда кўплаб ютуқларни қўлга киритмоқда. Хусусан 11-синф ўқувчиларини муддатдан олдин хорижий давлатларнинг нуфузли олийгоҳларга ...\nФаол тарғиботчи, қаҳрамон партиядошимиз\n2021-07-02 10:07:54 896\nБугун муҳтарам Президентимиз ўртага қўяётган муҳим масала –давлат хизматида бўлган ҳар бир раҳбар ва ходим, депутат ўзига юклатилган вазифага масъулият билан ёндашиши зарур.- Қолаверса, амалдаги қонун ҳужжатларида ҳам фуқаролар мурожаатига, ...


Токио Олимпиадасига бир йил қолди. Рекорд бинолар ва маблағлар. Япония пойтахти мусобақага қандай тайёрланмоқда? + ФОТО / Olamsport.com\n21:32Исроил Мадримов иштирокидаги жанг Ўзбекистонда жонли эфирда намойиш этилади\t4 20:20МЮ ва "Арсенал" "Юве" ўйинчиси учун курашади\t0 19:52Бокс. Ўзбекистонлик мутахассислар Африкадаги лицензион мусобақада ишламоқда\t0 19:28Фьюри трилогия бўлишига ишонади\t0 19:02Бокс. Ўзбекистон аёллар терма жамоасининг лицензион мусобақа олдидан йиғини якунига етмоқда\t0 18:39Моуринью "Челси" футболчисини "Тоттенхэм"да кўрмоқчи\t0 18:12Конор Макгрегорнинг навбатдаги рақиби маълум\t4 17:51Расман. Осиё лицензион турнири Бишкек шаҳрида ўтказилади\t0 17:29Уч нафар ўзбек боксчиси Камбоджада жанг қилади, уларнинг бири чемпионлик жанги бўлади\t0 17:01"Манчестер Сити" футболчиси Месси билан бир жамоада ўйнамоқчи\t0 16:40Емельяненко Рамзан Кадировга қарши октагонга чиқди + ФОТО\t5 16:16Свитолина кетма-кет учинчи учрашувида мағлуб бўлди\t0 15:50Исроил Мадримов венесуэлалик рақиби ҳақида гапирди\t1 15:31"Ливерпуль" 30 миллион евро эвазига футболчи харид қилиши мумкин\t0 15:1435 та эйс Вавринкага ғалаба тақдим этди\t0\n01 авг 16:14\nТокио-2020, Олимпия ўйинлари, Қизиқарли!\nТокио Олимпиадасига бир йил қолди. Рекорд бинолар ва маблағлар. Япония пойтахти мусобақага қандай тайёрланмоқда? + ФОТО\nТокио Олимпиадаси кейинги йилнинг 24 июль куни бошланади.\nМусобақалар жами 42 та иншоотда ташкил этилади. Баъзилари янги, баъзилар эса Олимпиада-64 да фойдаланилган бинолардир.\nТокио-64 га ҳурмат ҳамда келажак бинолари\nТокио Олимпиадасида рекорд миқдорда - 42 та бинолардан фойдаланилади. Кўп ареналар бир-бирига яқин жойлашган, бу эса мухлислар ҳамда спортчиларга яхшигина қулайлик туғдиради.\nОлимпия ўйинлари - 2020 келажакка йўл: роботлар, бошқарувсиз транспорт, сунъий ёмғирлар\nОлимпия шаҳарчаси икки қисмига бўлинган: биринчиси - анъанавий ҳудуд, иккинчиси - замонавий ҳудуд. Биринчи ҳудудда Олимпиада-64 мусобақасидан қолган бинолар ҳамда ареналар жойлашган бўлса, иккинчи қисмда замонавий ареналарни кўришингиз мумкин. Икки ҳудуднинг бирлашишидан эса ўтмиш ҳамда келажак рамзини келтириб чиқариш мумкин.\nМусобақалардаги 42 та бинодан 24 таси эски, 8 таси янги бинолар, қолган 10 таси эса вақтинчалик ареналар ҳисобланади. Олимпиада якунлангандан сўнг кўплаб бинолар ташландиқ бўлиб қолмаслигига ХОҚ қаттиқ умид қилмоқда. Сабаби Рио-2016 дан сўнг кўплаб иншоотлар кераксиз бўлиб қолгани маҳаллий аҳолига ёқмаган ҳамда кўчаларда ҳукуматга қарши акциялар ўтказганди.\nБир неча ҳафта аввал Токио аҳолиси ҳам Олимпия ўйинларининг молиявий буджети катта бўлиб кетаётгани учун норозилик акциясини ўтказганди. Дастлаб, умумий ҳисобда Олимпиадага 7 миллиард доллар маблағ ажратилганди, кейинчалик бу сумма 12,6 миллиарддан 20 миллиардга ортиб кетди. Лекин, Япония бу маблағни чиқариб олиши мумкин. Чунки мамлакатнинг туристик салоҳияти жуда юқори ҳисобланади.\nЭски стадиони бузиб ташлашди, янгиси билан муаммо чиқди\nТокио аҳолисининг норозилигига яна бир сабаб - асосий майдоннинг қурилиши бўлди. Сабаби, Олимпиада-1964да қурилган стадиони бузиб ташлаб, унинг ўрнига янгисини қуришмоқда.\nМарказий стадионинг дастлабки лойиҳаси инглиз архитектори Заха Хадид томонидан ишланганди, лекин стадион қурилишига 2 миллиард доллар кераклиги сабабли бу лойиҳадан воз кечилди. Унинг ўрнига маҳаллий архитектор Кенго Кума томонидан ишлаб чиқилган стадионни қуришни афзал кўришди. Миллий стадион (расмий номи) Олимпия ўйинларининг очилиш ҳамда ёпилиш маросими, шунингдек, енгил атлетика мусобақалари ва футболнинг финал баҳси ўтказилади.\nСтадион 68 минг мухлисга мўлжалланган, лекин енгил атлетика мусобақасида аренанинг сиғими катталашади.\nЯна бошқа қизиқарли иншоотлар борми?\nҚайси спорт турлари ўтказилади: дзюдо, каратэ\nҚачон қурилган: 1964 йил\nҚайси спорт турлари ўтказилади: бокс\nҚачон қурилган: 1985 йил\nҚайси спорт турлари ўтказилади: марафон\nҚачон қурилган: 1457 йил\n"Токио халқаро форумлар саройи"\nҚайси спорт турлари ўтказилади: оғир атлетика\nҚачон қурилган: 1966 йил\n"Токио спорт саройи"\nҚайси спорт турлари ўтказилади: стол теннис\nҚачон қурилган: 1954 йил\n"Тасуми номидаги халқаро сузиш аренаси" Қайси спорт турлари ўтказилади: сув полоси\nҚачон қурилган: 1993 йил\nҚайси спорт турлари ўтказилади: Теннис\nҚачон қурилган: 1987 йил\n"Ариаке" аренаси Қайси спорт турлари ўтказилади: волейбол\nҚачон қурилган: 2020 йилда фойдаланишга топширилади\n"Олимпия марказий сузиш ҳавзаси" Қайси спорт турлари ўтказилади: сув спорт турлари\n"Фудзи Спидвей" Қайси спорт турлари ўтказилади: велошоссе\nҚачон қурилган: 1965\nҚайси спорт турлари ўтказилади: футбол\nҚачон қурилган: 2001\nХалқаро кўргазма маркази\nҚайси спорт турлари ўтказилади: матбуот маркази\nҚачон қурилган: 1996\nХорижий сайтлар асосида Ниғмонхўжа Нозимов тайёрлади\nБокс. Ўзбекистон аёллар терма жамоасининг лицензион мусобақа олдидан йиғини якунига етмоқда 0\nТокио Олимпиадаси Лондонга кўчириладими? 0\nТокио-2020. Ўзбекистон FINAнинг мантиқсиз қарори қурбони бўлдими ёки ҳали Олимпиада учун имкониятимиз борми? 0


МЕВАЛИ ДАPАХТГА МЕҲP БЕPГАН БОҒБОН - AmuNews.uz - энг сўнгги янгиликлар\n(«Амударёлик зиёкорлар» китобини ўқиб)\nҚариндошимникида тўйда эдим. Даврада ўтирган бир аёл: «Сиз Ҳайитгул опамисиз?» - деб сўради.\n- Ҳа, сиз ўқитувчимисиз? – дея сўрадим.\n- Мен иқтисодчиман. Ҳожи отанинг китоби чиқибди. Унда менинг қайнотамнинг ҳам, сизнинг ҳам расмларингиз бор экан, – деди.\nБу аёл Ўрозбой Ҳусаиновнинг келини экан…\nНеварам билан бозорга бориш учун таксига чиқдим. Ҳайдовчи йигит салом бериб сўради:\n- Ҳайитгул опа, Ҳожи отанинг китоби чиқибди, унда сиз ҳам бор экансиз, ўқидингизми?\nҲали китобни қўлимга олмасдан туриб бир фахр ҳиссини туйдим: Одамлар китоб ўқимай қўйди, деймиз. Йўқ, одамлар китоб ўқийди. Фақат ўқишга арзийдиган яхши китоб бўлса ўқийди, одамлар…\nМен ишлаган мактаб\nМен Университетни битириб 30-сон мактабга ишга келганман. Ва шу даргоҳдан пенсияга чиққанман. Шу мактабда, шундай касбдошлар билан ишлаганимга минг марта шукроналар айтаман. 30-мактабда ишлаган касбдош аёллар йиғилишиб турамиз. Бу галги ўтиришимизга Гўзал Маҳмудова китоб кўтариб келди.\n- Мана, қаранглар, Ҳожи оғанинг китоби, бизнинг мактабдан кўп ўқитувчилар бор, Сизлар ҳам, менинг отам ҳам бор.\nГўзал Зариф Маҳмудовнинг қизи, 30-сон мактабда ўқиган, ҳозир шу мактабда ўқитувчи бўлиб ишлайди. Ҳақиқатан ҳам даврадошларнинг ёки ўзлари ёки ота-онаси, яқин қариндоши бор эди бу китобда…\nPус мактаби директори Анвар Гимранович Хамзинни кўпчилик билади. Чунки 30-мактабни «Хамзиннинг мактаби» дейишарди. Менинг мактабга келиб илк учратган устозим, биринчи директорим. Унинг катта келини Хамзина Ольга Фёдоровна шу ерда, 30-сон мактабда рус тили ўқитувчиси бўлиб ишлади. Ҳозир пенсияда.\nКузнецова Валентина Петровна эса Хамзиндан кейинги директоримиз, даврамиз онахони, сирдошимиз, ҳамма муаммоларимизни у кишига келиб айтардик, бизни койиб-юпатиб йўлга соларди.\nФайзуллаева Гулбаро – халқ таълими бўлими мудири, кейинчалик мактабимиз директори.\n- Менинг ҳам отам, ҳам онам бор экан бу китобда – қувониб дейди Хуршида Матчонова.\nУ Собир Матчонов ва Гавҳар Ҳамидованинг қизи, 3-сонли Амударё академик лицейи ўқитувчиси. Китобдаги Лилия Садзарованинг қизи Галина Қурбонова эса 30-сон мактабда ўқиган. У 83-мактаб боғча директори лавозимида кўп йил ишлади.\nБиз биримиз олиб, биримиз қўйиб китоб варақлаймиз ва 30-сонли мактаб ўқитувчиларининг кўпчилигини учратамиз. Pаҳим Мадиёров, Pаҳим Дўсбеков, Камол Соатов, Эркин Абдушарипов…\nОНАМНИНГ УСТОЗИ – МЕНИНГ ҲАМ УСТОЗИМ\nМен Қипчоқ қишлоғидаги 11-сон мактабда ўқиганман. Китобни варақлар эканман, бизни ўқитган муаллимларимиз ҳақидаги лавҳаларни ўқиб яна ўқувчилик давримга қайтгандай бўлдим.\n«Доно устоздан аъло шогирдлар чиқади». Бу она тили ва адабиёт фани ўқитувчимиз Ўрозбой Искандаровга берилган баҳо. У нафақат мени, балки менинг онамни ҳам ўқитганлар. Онам раҳматлининг ҳикоя қилишича, Ўрозбой муаллим урушга кетаётганида бутун мактаб ўқувчилари дарё бўйида, кетаётган параход изидан йиғлаб қолишган экан...\nОНАМНИНГ СИНФДОШЛАPИ – МЕНИНГ УСТОЗЛАPИМ\nКитобни бир олам қувонч, таърифлаб бўлмас бир ҳаяжон билан ўқишда давом қиламан. Мана, яна менинг устозларим, онам раҳматлининг синфдошлари.\nМактабда ўқиган пайтларим онам бир гапни кўп айтардилар:\n«Мактабда сени менинг синфдошларим ўқитишади, менинг юзимни ерга қаратма!» Онамнинг устозларга бўлган ҳурмат-эҳтироми бизга болалигимиздан мерос бўлиб қолди.\n«Юрт оғаси» таърифи – Айтжон Мусаевга берилган баҳо. «Қатъиятли инсон» эса - мактабимиз директори Нурим оға Жуманиёзовга. Етуклик аттестатини у кишининг қўлидан олганмиз. Қаттиққўл раҳбар бўлгани учун ундан ҳайиқиб турсакда у кишини жуда яхши кўрардик. Нурим оға ҳаёт чоғларида синфдошларимизнинг ҳар галги учрашувига келиб, азиз меҳмонимиз бўлардилар.\n«Яхши ният - ярим давлат» - бу Абдураим Маткаримов ҳақидаги лавҳа. Ўтган йили синфдошларимизнинг 45 йиллик учрашувига турмуш ўртоғи Марям опа билан келдилар. Ҳассага таяниб, кексайиб қолган устозимиз ҳар биримиз билан қучоқлашиб кўришаркан, кўзларида қувонч ёшлари қалқиди.\nМЕН ШУ УСТОЗЛАP ҚЎЛИДА ЎҚИГАНМАН\nКитобни яна ўқишда давом этаман ва кўнглим ажиб бир ғурурга тўлади. Яна биз таълим олган устозлар: Жалғаш Мадиёров, Жумабой Холмуродов, Болтабой Қўшаев, Давлатбой Хўжаметов, Ўғилжон Бобониёзова, Кошева Зинаида Тагировна, Йўлдош Эшмуродов, жангчи-педагог Янгибой Қурбонбоев – булар ҳаммаси менинг устозларим, озми-кўпми бизга меҳнати сингган муаллимлар.\nМана, Қозоқ Юсупов… Бу ўқитувчимни эсласам, хаёлим олис абитуриентлик давримга кетади. У пайтлари қай бир олий ўқув юртига кирмоқчи бўлсангиз она тили ва адабиёт фанидан ёзма имтиҳон - иншо ёзиш шарт эди. Мен ҳам ТошДУ (ҳозирги Миллий Университет)да иншо ёзганман. Ҳозиргидек эсимда, эркин мавзуни танладим. Ойбек домланинг «Қутлуғ қон» романидаги Гулнор - мен севган қаҳрамон». Иншони топшираётганимда имтиҳон олувчи домла:\n- Сени Юсупов Қозоқ ака ўқитдими? - деб сўради.\nМен, қишлоқдан келган ёш қиз шундай нуфузли даргоҳда ўқитувчимни сўрашганидан эсанкираб қолган бўлсам керак, зўрға «ҳа» дедим. Кейин билсам бу домла таниқли адабиётшунос олим Норбой Худойберганов экан.\nМен иншодан «беш» баҳо олдим. Шунда Норбой Худойберганов: «Амударё – менинг юртим, забардаст ўқитувчилар бор» деган эдилар. Мен 11-сон мактабда ўқиганимдан, 30-сон мактабда ишлаганимдан ва ўқитувчилик касбини танлаганимдан ҳамма вақт фахрланиб юраман ва Аллоҳга беадад шукроналар айтаман.\nКитобда туман ҳокими Pажаббой Йўлдошев ўқитувчилар ҳақида жуда самимий фикрлар билдирган. Аслида туманимиз раҳбари фақат китобда эмас, ҳаётда ҳам ўқитувчиларни ғоят ҳурмат қилиб, қадрлашини у кишининг таълим соҳасига бўлган эътиборидан яхши биламан.\nКитобни ўқир эканман, муаллифнинг «Хотима» бобида ёзган бир ибораси эътиборимни тортди.\n«Эҳтимол, кимгадир муболаға, кимгадир мақтаниш бўлиб туюлар. Лекин қўлингиздаги асарнинг яратилиши мен учун бутун умрим давомида қилган меҳнатларим, изланишларим ва кузатишларимнинг амалий ижобати бўлди». Ўйга толдим: Бу муболаға эмас, бу мақтаниш ҳам эмас. Бу устозларни қадрлай билиш, бу ифтихор туйғуси! Мен Қодирберган ҳожи Жумамуродовни яхши танийман. Дангал гапирадиган мард инсон. Устозларни ардоқлаб, ўтганларни хотирлаб, ҳаёт эканларини чексиз қувонтириб, шундай китоб ёзиб, ўзининг айтишича «савоб иш» қилган Ҳожи оғадан қанчадан-қанча одамлар миннатдор бўлишди. Бировнинг ишига баҳо беришда турли фикрлар бўлиши табиий ҳол. Шундай вақтда «мевали дарахтга тош отилади» деб ўзимизга таскин берамиз. Мевали дарахтга ким тош отади, биласизми? Умрида бир туп дарахт экмаган, ўзининг қўлидан бирор иш келмаса ҳам қилдан қийиқ ахтарадиган маънавиятсиз кимсалар мевали дарахтга тош отишади. Дарахт ўстириш машаққатини чеккан, мевасидан одамлар баҳраманд бўлсин, дегувчилар асло тош отишмайди. Қайтага шу дарахтни парваришлаб, унга меҳр беришади, меваларидан одамларга улашиб, улар билан бирга завқ олишади.\nМен бу китобни мевали дарахтга ўхшатдим. Томирлари – ўтмишимиз, кечаги кунимизни қадрлаб, бугунги бахтиёр замонамизга тамал тошларини қўйган азиз устозлар ёди. Гуркираб ўсаётган шохлари Ҳожи оға эҳтиром билан таърифлаган замондошларимиз. Дарахтни парваришлаб, меҳр берган, ҳосилини юртга тутган боғбон каби «Амударёлик зиёкорлар» китоби муаллифи Қодирберган ҳожи Жумамуродовга барча устозларим, касбдошларим номидан чуқур таъзим билан миннатдорчилик билдираман.\nЎзбекистон Pеспубликаси халқ ўқитувчиси, фахрий устоз.\nКЎЧАТ ЭКИБ, ЮPТНИ ОБОД ҚИЛАЙЛИК!


Қирғиз ҳуқуқбонлари: Азимжон Асқаров тезда озод этилиши керак - BBC News O'zbek\nҚирғиз ҳуқуқбонлари: Азимжон Асқаров тезда озод этилиши керак\nImage caption Азимжон Асқаров унга қўйилган айбловларни рад этиб келган\n«Бир дунё - Қиргизистон» инсон хуқуқлари ташкилоти Азимжон Асқаровнинг саломатлиги оғирлашиб кетганлиги туфайли унинг зудлик билан озод қилиниши лозим деб айтмоқда.\nҚиргизистондаги инсон хуқуқлари ҳимоячилари ўтган ҳафтада Қирғизистон Республикаси Президентига, Қирғизистон парламентига ва Олий судга Азимжон Асқаровнинг саломатлиги ҳақида мурожат қилишган.\n“Азимжон Асқаровнинг саломатлиги жуда оғир. Унинг устига Аскаров олтмиш ёшдан ошган. Саломатлиги ҳақида врачларнинг хулосалари бизда бор. У қамоқхонадаги ертўлада ўтиради. Қирғизистон ҳукумати Аскаровга амнистия берса бўлар эди”, - дейди инсон хуқуқлари ҳимоячиси "Ылым шами" ташкилотининг раҳбари Азиза Абдирасулова.\nКўп йиллар давомида инсон хуқуқлари ҳимоячилари Аскаровни озод қилиш масаласини кўтариб келишмокда. Бир ой аввал БМТ Бош котиби Пан Ги Мун Бишкекка келганида ҳам Азимжон Асқаров масаласига эътибор қаратганди.\nАзимжон Асқаров 2010 йил 16 июнда Қирғизистон жанубидаги фожеавий июн воқеаларидан кейиноқ қамоққа олинган. Уни июн воқеалари жараёнида оммавий тартибсизликлар ташкил қилишда ва маҳаллий милиция зобитини ўлдиришда шерикликда айблашган. 2010 йил 15 сентябрда Асқаров умрбод қамоқ жазосига ҳукм қилинган.\nАзимжон Асқаров бу айбловларни ҳамиша инкор этиб келган.


Йил якунида Қозоғистон президенти расмий ташриф билан Саудия Арабистони ва Иорданияда бўлади\n10:47 / 22.06.2016\n2016 йилда Қозоғистон президенти Нурсултон Назарбоев расмий ташриф билан Қирғизистон, Япония, Жанубий Корея, Саудия Арабистони ва Иорданияда бўлади. Бу ҳақда Қозоғистон ташқи ишлар вазири Ерлан Идрисов маълум қилган.\n“Жорий йилда мамлакат раҳбарининг Япония ва Жанубий Кореяга ташрифи кутиляпти. Музокаралар Қозоғистоннинг ушбу мамлакатлар билан иқтисодий ҳамкорлигига қаратилади. Бундан ташқари, сиёсий ва бошқа мавзуларда ҳам суҳбатлашилади”, - деди Ерлан Идрисов.\nУнинг айтишича, Нурсултон Назарбоев 2016 йил охирларида Саудия Арабистони ва Иорданияга ҳам расмий ташриф буюради.\n“Жорий йилнинг сентябрь ойида мамлакат раҳбари расмий ташриф билан Бишкекда ҳам бўлади”, - деб қўшимча қилди Идрисов.


Афғонистон Россия ва Марказий Осиё давлатлари махсус хизматлари йиғилишини ўтказмоқчиHaqida.net\nHome Dunyo Афғонистон Россия ва Марказий Осиё давлатлари махсус хизматлари йиғилишини ўтказмоқчи\nАфғонистон Россия ва Марказий Осиё давлатлари махсус хизматлари йиғилишини ўтказмоқчи\nТОШКЕНТ, 23 ноя — Sputnik. Расмий Қобул террорчиликка қарши кураш бўйича Россия Федерацияси ва Марказий Осиё давлатлари махсус хизматлари мажлисини ўтказишни таклиф қилди ва бу таклиф кўриб чиқилмоқда, деди журналистларга Афғонистон президентининг Миллий хавфсизлик бўйича маслаҳатчиси Муҳаммад Атмар.\nSputnik / Болат ШайхиновШҲТ: Яқин Шарқ ва Афғонистондаги террорчи жангарилар ҳужум қилишга тайёр«Терроризм ва гиёҳванд моддаларга қарши кураш разведка хизматлари ўртасидаги ҳамкорликсиз ўтиши мумкин эмас. Биз иккиёқлама ва кўптомонлама ҳамкорлик таклифини киритдик», — деди Атмар Россия, Афғонистон ва Марказий Осиё давлатлари хавфсизлик кенгашлари котиблари ўртасида бир кун олдин ўтказилган учрашув якуни ҳақида гапирар экан.\nУнинг сўзларига кўра, Қобул шунингдек, Афғонистонда ёки Марказий Осиё давлатларининг бирида разведка хизмати раҳбарлари конференциясини ўтказиш таклифи билан чиққан. Конференциядан мақсад бу хизматлар қай тариқа ҳамкорлик қилишлари масаласини муҳокама қилишдан иборат, деди Атмар.\n«Жаноб (РФ Хавфсизлик кенгаши котиби Николай — таҳр.) Патрушев ва бошқа иштирокчилар бу таклифни қўллаб-қувватладилар. Мен ушбу таклифни ёзма тарзда тақдим этишга келишиб олдик. Ҳозирча бу иш бошланғич поғонада турибди. Лекин Афғонистон бундай ҳамкорликка тайёр», — деб таъкидлади у.\n«Биз Марказий Осиё ва Россиядаги ҳамкорларимизга террорчилар фаолияти: улар ўзига аъзоликка қай тарзда қабул қилишлари ва террорчилик актларини қай тариқа амалга оширишлари ҳақида фавқулодда муҳим маълумотни тақдим этдик», — деб таъкилади дипломат.\nҚибрай туманида “Энг яхши китобхон оила” кўрик-танловининг вилоят босқичи бўлиб ўтди\nЎзбекистонда бир йилда ниманинг нархи энг кўп ошди?


ОАВ: Ўзбекистон Россиядан қирувчи самолётларни сотиб олмоқчи | Azon.uz - Ахборот-таҳлилий портал\n3890 10:35 12.07.2019\nЎзбекистон Россия томонига кўп мақсадли Су-30СМ қирувчилари ва бутловчи қисмларини сотиб олиш тўғрисидаги режаларини маълум қилди, дея хабар берди РИА Новости ўз ахборот манбаларига таянган ҳолда.\n«Ўзбекистон томони Россияни ўзининг Россия давлат экспорт кредити ҳисобига ўта манёврчан кўп мақсадли Су-30СМ қирувчилари ва тегишли бутловчи қисмларини харид қилиш режалари тўғрисида хабардор қилди», - деди агентлик суҳбатдоши.\nҲаво кемаларидан ташқари, Ўзбекистон ердан парвозларни таъминлаш воситалари, назорат-текширув ускуналари, шунингдек қирувчилар учун эҳтиёт ва бутловчи қисмларни сотиб олишни ҳам мўлжалламоқда.\nҚайд этилишича, Ўзбекистон учувчи ва муҳандис-техник таркибларни ўқитишга маблағ ажратишга тайёр. Тошкент яқин вақтларда Москвага Су-30СМ самолётларини сотиб олиш тўғрисидаги мурожаат йўллайди, дейилади хабарда.\nСу-30СМ - 4++ авлод икки мотор ва икки ўринга эга кўп мақсадли оғир қирувчи самолёт бўлиб, кечаси ва кундузи, ҳар андай об-ҳаво шароитида ҳаракат қила олади. У нафақат рақиб самолётлари, балки ердаги ҳаракатланаётган ва стационар нишонларини йўқ қилиш, зарба берувчи авицион гуруҳларни бошқариб бориш ва уларни ҳимоя қилиш, рақиб радиоэлектрон кураш тизимларига қарши жанг олиб бориш, ҳаво разведкасини амалга ошириш, шунингдек бошқа турдаги самолётлар, хусусан Су-34 бомбардимончи самолётларга нишонлар тўғрисида маълумотлар етказишга қодир. Шу билан бирга, Су-30СМ денгизларда сув ости кемаларини мустақил равишда аниқлаш имкониятига ҳам эга.\nҚирувчи авионикаси (борт радиоэлектрон ускуналар тизими) Франция, Исроил ва Ҳиндистон иштирокида тузилган халқаро кооперация томонидан ишлаб чиқилган бўлиб, пассив фазалаштирилган антенна панжараси билан таъминланган. Икки контурли, ўзгарувчан тортиш векторли АЛ-31ФП двигатель, олд горизонтал қанотлар қирувчининг ўта манёврчанлигини, яъни парвоз вақтида тез ва кескин ҳаракатларни амалга оширилишини таъминлайди.\nОАВда бир дона Су-30СМ қирувчисининг нархи 22 дан 50 млн долларгача (ОДКБ доирасида Россия ичидаги нарх бўйича) бўлган рақамлар келтирилади. Юқорида таъкидланганидек, самолётлар Россия экспорт кредит маблағлари ҳисобидан сотиб олинади. Маҳсулотлар кўп ҳолларда босқичма-босқич етказиб берилади.\nАввалроқ Ўзбекистон Россиядан БТР-82А зирҳли машиналарига буюртма бергани маълум бўлган эди. Ушбу ташувчи техникалар индивидуал комплектацияда етказиб берилиши белгиланган.\nРИА Новостининг маълум қилишича, жамланмадан Калашников пулемётлари, радиостанциялар, дастурий-аппарат комплекслари чиқарилган. Тежаб қолинган маблағлардан Ўзбекистон қўшича БТР-82А зирҳли машиналарини сотиб олмоқчи.\nРоссия Ўзбекистон ҳарбийлар ҳамкорлик Махсус Долзарб\n381 08:24 14.07.2020


Диний илмлар шундай нозикки, шундай масъулиятлики, дуч келган одам хоҳлаган нарсани гапираверишга мутлақо ҳаққи йўқ - Mehrob.uz\nМақолалар access_time18-феврал, 11:21\nСавбон розияллоҳу анҳудан ривоят қилинади: Расулуллоҳ соллаллоҳу алайҳи…\nМақолалар access_time18-июль 2018, 18:01\n1. Ҳаддан зиёд асаббузарлик умрни қисқартиради. 2. Оёқни чалиштириб ўтириш…\nМақолалар access_time7-феврал 2019, 14:51\naccess_time30-январ, 16:14 visibility548\nДинимизда илм маcаласи шу қадар муҳим, шу қадар чуқурки, бу диний илмлар шундай нозикки, шундай масъулиятлики, дуч келган одам хоҳлаган нарсани гапираверишга мутлақо ҳаққи йўқ. Ҳар бир илм устоз-шогирд анъанасига асосланган бўлади. Катта устоз – Жаброил алайҳиссалом. Жаброил алайҳиссалом илмни Аллоҳ таолонинг ҳузуридан олиб тушди, ундан кейин Пайғамбар алайҳиссалом, у зотдан кейин саҳобалар, у зотдан кейин тобеъинлар. Бу илм силсиласи ана шундай анъана билан келган. Масалан, Қуръон қироати. Ҳар бир қироат, ўша машҳур 7 ёки 10 та қироат ҳам Пайғамбар алайҳиссаломдан келади, Пайғамбар алайҳиссаломнинг оғизларидан эшитган, Пайғамбар алайҳиссаломнинг ёнларида ўтириб, у зот соллаллоҳу алайҳи васалламга қараб туриб, у зотнинг муборак оғизларидан эшитган қорининг оғзидан кейинги қори эшитган, унинг оғзидан кейингиси эшитган. Бу силсила ана шундай давом этиб келади. Мана шу силсилани санад дейилади. Ҳадислар ҳам худди шундай. Имом Бухорийнинг шогирди имом Бухорийнинг ҳузурида ўтириб, «Жомеъус-саҳиҳ»ни ўқиб беради, устоз текшириб, кузатиб ўтиради, сўнг бирорта ҳарфида хато бўлмаса, бошқаларга ҳадис айтишга ижозат беради. Кейин унинг ўзига бошқа шогирди ўқиб берган, у ҳам шундай санад билан ижоза олган. Аввалги мавъизаларда сизларга тасбеҳнинг санадини айтиб берган эдим. Қаранг, биргина тасбеҳнинг ҳам санади бор. Демак, тасбеҳни ҳам хоҳлаган одам кўтариб юравермас экан. Шу тасбеҳнинг ўзининг Ҳасан Басрийга етиб борадиган санади бор. Мурсал, мусалсал ҳадиси бор. Имом Ҳасан Басрийдан бошлаб, масалан, менгача устозлар санади узилмай келган. Менинг шайхим ҳам, у кишининг шайхи ҳам Ҳасан Басрийгача етиб боради. Динимиздаги ҳар бир илмда ана шундай асос бор. Мана шуни санад дейилади. Ундан кейин матн бор, чунки ҳар бир ҳадис санад ва матндан таркиб топади.\nМазҳаблар ҳам худди шундай. Абу Ҳанифа раҳматуллоҳи алайҳнинг ҳам санадлари бор. Устозларимиздан, масалан, имом Абу Ҳанифанинг шогирдлари, шогирдларининг шогирдлари орқали менгача шу санад узилмай келади.\nБиродарлар, динимизда ҳар бир илм ана шундай ўта жиддий, ўта аниқ, асосли манбалар асосида олинади ва берилади. Бугун эса майдонга чиқиб олиб, бутун дунёга жар солиб, «Мен олимман, Абу Ҳанифа ҳам, Шофеъий ҳам, бошқаси ҳам олим эмас», дейдиганлар кўпайиб кетди. Аллоҳ уларга инсоф берсин.\nБуларнинг барчаси аслида илмсизлик, жоҳиллик, холос. Ҳақиқий олим ҳеч қачон «Мен олимман», демайди. «Мен олимман», деган одам жоҳил бўлади. Олим одам олим бўлгани сайин ҳеч нарса билмаслигини билиб боради, борган сари кам гапирадиган бўлиб бораверади. Кам билган одам эса тинмай гапиради, бировга гап бермайди.\nАллоҳ таоло барчамизга ҳақиқий илм берсин, санади Набий соллаллоҳу алайҳи васалламгача етиб борадиган чинакам раббоний, ладуний илм ато этсин, дунё ва охиратимиз учун фойдали илм берсин, ўша илмга холис амал қилишни насиб этсин!